دەستەیەک لە مامۆستایانی زانکۆ و پەیمانگاکانی هەرێمی کوردستان سەبارەت بە دۆخی خوێندن و خوێندکاران نامەیەک ئاڕاستەی حکومەتی هەرێم و لایەنە پەیوەندیدارەکان دەکەن و تیایدا پێشنیازێک بۆ چارەسەرکردنی کێشەی دەرماڵە دەخەنەڕوو.\nئەو دەستەیە لە مامۆستایانی زانکۆ و پەیمانگەکانی هەرێم دەڵێن، "چارەسەری ئێمە ئەوەیە کە لەگەڵ وەرگرتنی ئەم هاوکارییە مانگانەیە، بەڵێننامە بە قوتابیان/ خوێندکاران پڕ بکرێتەوە و پابەند بکرێن بە گەڕاندنەوەی ئەم هاوکارییە داراییەی پێیان دەدرێت، کاتێک لە دوای خوێندن دادەمەزرێن و کارێکی باشیان دەست دەکەوێت."\nئاماژەیان بەوەشکردووە، " ئەمەش دەبێت بە قەرزی خوێندن و لە داهاتووەکی نزیکدا ئاڕاستەی درووستی خۆی وەردەگرێت و هاوشێوەی زۆرێک لە وڵاتە پێشکەوتووەکانی جیهان هەمووان تێیدا سودمەند دەبن."\nنامەیەکی کراوە بۆ بەڕێزان:\nجێگری سەرۆکی حکومەتی هەرێمی کوردستان\nهەموو لایەنە پەیوەندیدارەکانی دیکە\nئێمە وەک دەستەیەک لە مامۆستایانی زانکۆ و پەیمانگاکانی هەرێمی کوردستان – عێراق، لە سۆنگەی بەرپرسیارێتیمانەوە بۆ ئەو بارودۆخەی لە دامەزراوەکانی خوێندنی باڵا هاتووەتە ئاراوە و لە ئێستادا دەوامی زۆرێک لە زانکۆکان وەستاوە، ئەم نامەیەتان ئاڕاستە دەکەین و لە دوو خاڵدا سەرنج و تێڕوانینی خۆمان دەربارەی بارودۆخە هەنووکەییەکە دەخەینە ڕوو. ئامانجمان خستنەڕووی چارەسەرێکی واقیعی و گونجاوە، بە جۆرێک کە هەمووان تێیدا براوە و سوودمەند بن. چوونکە ئێمە لە هەموو کەس باشتر ئاگاداری بارودۆخی قوتابیان/ خوێندکارانین. بەهیوای ئەوەین کە وەڵامی ئەرێنیمان پێ بگات.\n١. خوێندکاران/ قوتابیان چینێکی گرینگی کۆمەڵگای کوردین و دەبێت گوێ بۆ داوا ڕەواکانیان بگیرێت. ئەمە دەرفەتێکی زێڕینە بۆ ئێوەی بەڕێزیش لە دەسەڵات، کە لە ڕێگەیەوە بۆشایی نێوان دەسەڵات و هاووڵاتییان کەمتر بکەنەوە. گوێنەگرتن لێیان و بەردەوامیدان بەم دۆخە ڕێگا بۆ داهاتووەکی ناڕۆشن دەکاتەوە. لەوانەیە خەڵکانێک داوا ڕەواکانی قوتابیان/ خوێندکاران بۆ مەبەستی دیکە بەکار بهێنن و لە کۆتاییدا ئاژاوەیەکی کۆمەڵایەتی درووست ببێت و هەمووان تێیدا زیانمەند بین. ئەمە جگە لەوەی کە نائومێدیی گەنجی کوردستانی بەرامبەر نیشتمان زیاتر دەبێت و زیان بە داهاتووی تەواوی نەتەوەی کورد دەگات. هەر بۆیە پێشنیاز دەکەین کە بەزوویی بڕیاری کۆتایی لەبارەی دابینکردنی دەرماڵەی خوێندکاران/ قوتابیان بدرێت و بۆ ئەم مەبەستەش لە خاڵی دووەمی ئەم نامە کراوەیەدا چارەسەرێک دەخەینە ڕوو.\n٢. وەک ئاشکرایە، قوتابیان/ خوێندکارانی زانکۆکان تەنیا بۆ ماوەی چوار ساڵ و پەیمانگاکان بۆ ماوەی دوو ساڵ پێویستیان بەو هاوکارییە داراییەیە. ئێمە پێشنیاز دەکەین کە خوێندکاران/ قوتابیان دووبارە سوودمەند بن لە هاوکارییە داراییەکانی حکومەت، بەڵام بە جۆرێک کە ئەمە نەبێتە بارێکی گران لەسەر حکومەتیش. چارەسەری ئێمە ئەوەیە کە ئێوە زانکۆکان ڕابسپێرن بۆ ئەوەی لەگەڵ وەرگرتنی ئەم هاوکارییە مانگانەیە، بەڵێننامە بە قوتابیان/ خوێندکاران پڕ بکرێتەوە و پابەند بکرێن بە گەڕاندنەوەی ئەم هاوکارییە داراییەی پێیان دەدرێت، کاتێک لە دوای خوێندن دادەمەزرێن و کارێکی باشیان دەست دەکەوێت. ئەمەش دەبێت بە قەرزی خوێندن و لە داهاتووەکی نزیکدا ئاڕاستەی درووستی خۆی وەردەگرێت و هاوشێوەی زۆرێک لە وڵاتە پێشکەوتووەکانی جیهان هەمووان تێیدا سودمەند دەبن.\nلەگەڵ ڕێزی، دەستەیەک لە مامۆستایانی زانکۆ و پەیمانگاکانی هەرێمی کوردستان – عێراق، کە ناویان لە خوارەوە هاتووە.\nناوەکان بە گوێرەی پیتی ئەبجەدی ڕیز کراون:\n- م. إبراهيم عبدالرحمن أحمد، بەشی زمانی ئینگلیزی، زانکۆی کۆیە\n- پ.د. احمد جليل اسماعيل، بەشی جوگرافیا، زانکۆی کۆیە\n- د. احمد عبد العزیز محمد، سەرۆکی بەشی زمانی ئینگلیزی، زانکۆی کۆیە\n- د. ئارام سامی قادر، بەڕێوەبەری کتێبخانەی گشتیی زانکۆی کۆیە.\n- م. ئارام کریم خضر، سکوڵی پەروەردەی وەرزشی، زانکۆی کۆیە\n- م. ئاریا یاسین عەبدوڵا، بەشی زمانی کوردی، زانکۆی گەرمیان\n- م. ئارەزوو احمد خدر، بەشی قانون، زانکۆی کۆیە\n- م. ئاسۆ عومەر مستەفا، بەشی زمانی کوردی، زانکۆی چەرمۆ\n- م. ئاکۆ ک. عومەر، فاکەڵتیی ئەندازیاری، زانکۆی کۆیە\n- م. ئاوارە صابر حمد، سکوڵی پەروەردەی وەرزشی، زانکۆی کۆیە\n- م. ئیسماعیل عوسمان عبدالرحمن، کۆلیژی پەرستاری، زانکۆی سلێمانی\n- د. ئەحمەد محەمەدئەمین قادر، بەشی مێژوو، زانکۆی کۆیە\n- م. ئەوین طاهر صابر، بەشی زمانی ئینگلیزی، زانکۆی کۆیە\n- د. بارزان جعفر علی، کۆلیژی زمان، زانکۆی سەلاحەدین\n- م. بارزان عەلی پیرۆت، بەشی زمانی کوردی، زانکۆی ڕاپەڕین\n- پ.ی.د. باوەدین کەریم، بەشی زمانی عەرەبی، زانکۆی کۆیە\n- م. باوەڕ عابد عبداللە، فاکەڵتیی ئەندازیاری، زانکۆی کۆیە\n- م. بڕوا حەسەن حسین، ئەندازیاریی شارستانی، زانکۆی کۆیە\n- د. بڕوا ڕەسول ئەحمەد، بەشی زمانی کوردی، زانکۆی ڕاپەڕین\n- م. بەختیار عولا رشید، بەشی زمانی عەرەبی، زانکۆی کۆیە\n- م. بەڵێن دلاوەر میرزا، بەشی دروستکردن و پیشەسازی، زانکۆی کۆیە\n- د. بەهزاد عبدالقادر عبدالله ئەمین، سکوڵی پەروەردەی وەرزشی، زانکۆی کۆیە\n- پ.ی.د. پەخشان سابیر حەمەد، فاکەڵتیی ئاداب، زانکۆی سۆران\n- د. پەیمان زۆراب عه زیز، بەشی زمانی ئینگلیزی، زانکۆی کۆیە\n- د. تابان محمد سعید حسن، بەشی زمانی کوردی، زانکۆی سلێمانی\n- م. توانا شاکر عیسی، سکوڵی پەروەردەی وەرزشی، زانکۆی کۆیە\n- م. تەلار سەباح عومەر، بەشی زمانی کوردی، زانکۆی کۆیە\n- پ.د. جەبار ئەحمەد سوارە، بەشی کلینیکەڵ سایکۆلۆجی، زانکۆی کۆیە\n- د. جەمال ئەنوەر تەها، بەشی زمانی ئینگلیزی، زانکۆی سلێمانی\n- م. چیمەن ساڵح، کۆلیژی پەرستاری، زانکۆی سلێمانی\n- پ.ی.د. حەیدەر لەشکری، جێگری سەرۆکی زانکۆی کۆیە بۆ کاروباری زانستی و خوێندنی باڵا\n- م. خدر احمد عثمان، بەشی کیمیا، زانکۆی کۆیە\n- م. خەندە مستەفا ئەحمەد، کۆلیژی پەرستاری، زانکۆی سلێمانی\n- م. دابان جاف، بەشی زمانی ئینگلیزی، زانکۆی کۆیە\n- م. دیندار مستەفا سەعدو، پشکا زمانێ کوردی/ ئاکرێ، زانکۆی دهۆک\n- پ.ی.د. دەریا جمال حویز، سەرۆک بەشی زمانی کوردی، زانکۆی کۆیە\n- م. دەریا سابیر حەمەد، بەشی زمانی کوردی، زانکۆی کۆیە\n- م. دەشنێ مولود کوخە سمایل، بەشی کیمیا، زانکۆی کۆیە\n- م. ڕابەر جلال نوری، بەشی میدیکەڵ مایکرۆبایۆلۆجی، زانکۆی کۆیە\n- پ.ی.د. ڕۆژان نوری عبداللە، بەشی زمانی کوردی، زانکۆی کۆیە\n- پ.ی.د. ڕیباز بایز تۆفیق غفوری، سکوڵی پەروەردەی وەرزشی، زانکۆی کۆیە\n- م. ڕێباز معتصم مصطفی، بەشی کیمیا، زانکۆی کۆیە\n- پ.ی.د. ڕێبوار جەبار شێخە، بەشی قانون، زانکۆی کۆیە\n- م. رێبین عبدالخالق عبدالله، بەشی کارگێری گەشتیاری، پەیمانگای تەکنیکی کۆیە، زانکۆی پۆلیتەکنیکی هەولێر\n- م. زانا فتاح علی، بەشی جوگرافیا، زانکۆی کۆیە\n- م. زانيار قادر صالح، بەشی ئەندازیاریی دروستکردن و پیشەسازی، زانکۆی کۆیە\n- م. زەردەشت دلشاد خضر حويز، بەشی مێژوو، زانکۆی کۆیە\n- د. سروشت جوهر حوێز، بەشی زمانی کوردی، زانکۆی کۆیە\n- پ.د. سفین جلال، ڕاگری فاکەڵتیی پەروەردە، زانکۆی کۆیە\n- م. سۆران كاكەرەش عمر، بەشی کارگێڕی و ژمێریاری، زانکۆی کۆیە\n- م. سەعید مەولود نادر، بەشی مێژوو، زانکۆی کۆیە\n- د. سەلاح حەوێز رسول، بەشی زمانی کوردی، زانکۆی کۆیە\n- م. سەنگەر ناضم حسین، بەشی زمانی کوردی، زانکۆی کۆیە\n- م. شاخەوان باوەدین، بەشی زمانی کوردی، زانکۆی کۆیە\n- م. شادان شکر صابر، ، بەشی زمانی کوردی، زانکۆی کۆیە\n- م. صابر محمد خالد، سکوڵی پەروەردەی وەرزشی، زانکۆی کۆیە\n- پ.ی.د. صافیە محمد احمد، بەشی زمانی کوردی، زانکۆی ڕاپەڕین\n- م. علی جوقی، پشکا وەرگێران، زانکۆیا دهۆک\n- م. قادر وریا، بەشی زمانی کوردی، زانکۆی کۆیە\n- د. کامەران جەلال، بەشی مێژوو، زانکۆی کۆیە\n- م. کاوە طیب جلال، بەشی مێژوو، زانکۆی کۆیە\n- م. کریم ابراهیم کریم، سەرۆک بەشی تەکنەلۆجیای زانیاری، پەیمانگای تەکنیکی خەبات، زانکۆی پۆلیتەکنیکی هەولێر.\n- م. کوردستان فخرالدین عزیز، بەشی کیمیا، زانکۆی کۆیە\n- م. کۆچەر علی محمود، سکوڵی پزیشکی، زانکۆی کۆیە\n- م. گۆران مولود فتاح، سکوڵی پەروەردەی وەرزشی، زانکۆی کۆیە\n- پ.د. محمد امین عبداللە، بەشی زمانی کوردی، زانکۆی سلێمانی\n- پ.ی.د مەهدی سلێڤانی، بەشی مێژوو، زانکۆی کۆیە\n- م. نانسي حكمةت حنا، بەشی میدیکەڵ مایکڕۆبایۆلۆجی، زانکۆی کۆیە\n- م. نسار شێرکۆ عمر، بەشی کیمیا، زانکۆی کۆیە\n- پ.د. نهاد ایوب قادر، سکوڵی پەروەردەی وەرزشی، زانکۆی کۆیە\n- پ.د. نەوزات زێباری، زانکۆی زاخۆ\n- م. ھانا محمد سمایل، بەشی زمانی ئینگلیزی، زانکۆی کۆیە\n- م. هاوكار اكرم عولا، بەشی ئینگلیزی، زانكۆی كۆیە\n- م. هاوکار عەزیز مستەفا، بەشی زمانی ئینگلیزی، زانکۆی کۆیە\n- م. هاوکار عەلی حاجی، بەشی ئەندازیاریی شارستانی، زانکۆی ڕاپەڕین\n- م. هونەر عمر پادار، بەشی زمانی ئینگلیزی، زانکۆی کۆیە\n- م. هۆشمەند علی عزیز، بەشی مێژوو، زانکۆی کۆیە\n- پ.ی.د. هۆشمەند عەلی مەحمود، بەشی مێژوو، زانکۆی کۆیە\n- د. هێمن عبدالحمید شمس، بەشی زمانی کوردی زانکۆی کۆیە\n- م. هێمن محمد قادر، به‌شی فه‌لسه‌فه‌و توێژینه‌وه که‌لتووریه‌کان، زانکۆی سلێمانی\n- پ.ی.د. هیوا امین، سەرۆک بەشی جوگرافیا، زانکۆی کۆیە\n- پ.ی.د. هیوا حمید شریف، بەشی مێژوو، زانکۆی کۆیە\n- د. هیوا سلام خالد، بەشی زمانی کوردی زانکۆی کۆیە\n- م. هەڤاڵ روستم حویز، بەشی ئەندازیاریی نەوت، زانکۆی کۆیە\n- م. هەوار جەلال صادق حوێزی، بەشی کیمیا، زانکۆی کۆیە\n- پ.د. یادگار ڕەسوول، زانکۆی سۆران\n- م. یادگار ئیسماعیل سەعید، بەشی زمانی ئینگلیزی، زانکۆی سۆران\n- د. يارا قادر حمد، بەشی زمانی کوردی، زانکۆی کۆیە\nئامادەکردنی کۆنووس: د. هیوا سلام خالد، بەشی زمانی کوردی، زانکۆی کۆیە


عومەر سەید عەلی بۆ کۆسرەت رەسوڵ: ئومێدەوارم لێکتێگەیشتن لە نێوانمان ھەبێت\nرێکخەری گشتی بزووتنەوەی گۆڕان وەڵامی پیرۆزباییەکەی کۆسرەت رەسوڵ سەرۆکی ئەنجومەنی باڵای سیاسی و بەرژەوەندی یەکێتی دایەوە و رایگەیاند ئومێدەوارم ساڵی نوێ ساڵی قوڵبونەوە ولێکتێگەیشتن و بەهێزبوونی پەیوەندی سەرجەم هێزە سیاسیەکان بێت.\nعومەر سەید عەلی، رێکخەری گشتی بزوتنەوەی گۆڕان وەڵامی پیرۆزباییەکەی کۆسرەت رەسوڵی دایەوە و رایگەیاند،" کۆسرەت رەسوڵ عەلی، سەرۆکی ئەنجومەنی باڵای سیاسیی و بەرژەوەندی یەکێتی نیشتمانی کوردستان بروسکەی پیرۆزبایی بەڕێزتان بەبۆنەی هاتنی ساڵی نوێی زاینی گەیشتە دەستمان، زۆر سوپاست دەکەم و لای خۆماشمانەوە پیرۆزبایی گەرم لە ئەندامانی ئەنجومەنی باڵای سیاسیی و ئەنجومەنی سەرکردایەتی گشتی و تەواوی ئەندامانی یەکێتی نیشتمانی کوردستان دەکەین".\nرێکخەری گشتی بزوتنەوەی گۆڕان ئەوەشی خستەڕوو،" ئومێدەوارم ساڵی نوێ، ساڵی قوڵبونەوە و لێکتێگەیشتن و بەهێزبونی پەیوەندی سیاسیی سەرجەم لایەنەکانی هەرێمی کوردستان بە گشتی و، یەکێتی و گۆڕان بێت بەتایبەت".\nلەکۆتایشدا جەختی لەوەکردەوە،" مەترسی و ئاڵنگاریەکانی ناوچەکە و عێراق وادەخوازێت لە پێناو پاراستنی قەوارەی سیاسیی هەرێمی کوردستان و مافە دەستورییەکانی خەڵکی کوردستان، هەماهەنگ و هاوکاربین بۆ پەیڕەوکردنی چاکسازییەکی گشتگیر لەپێناو بەرژەوەندیەکانی خەڵکی هەرێمی کوردستان".


September 6, 2018 – Dengekan\nWritten on September 6, 2018, by Sadiq Said Rwandze\nزمانی كوردی یه‌كێك بووه له‌و ماكه‌نه‌ته‌وه‌ییانه‌ی به‌درێژایی مێژووی كورد هه‌رله‌سه‌رده‌می گۆتییه‌كانه‌وه تاكوئێستا،شوناسێك بووه بۆناسینه‌وه‌ی نه‌ته‌وه‌ی كورد، جیا له‌هه‌موو شوناسه سیاسیی و فه‌رهه‌نگییه‌كانی تر.به‌ومانایه‌ی ئه‌گه‌ركورد له‌مێژوودا ڕووبه‌ڕووی چه‌ندین سته‌می سیاسی و Continue Reading »\nWritten on September 6, 2018, by Denegkan\n-عادەتەن ئافرەت بەپێی پێوەرە دەرونییەکان (سایکۆلۆجی) و بایلۆجییەکان (زانستی زیندەییەکان)،لە دەربڕینی “هەست و سۆزەکان”دا جیاوازە لە “پیاوان”. ئافرەت بەپێـی ئەو سیفەت و پێکهاتە ناوەکی و دەرەکییانەی کە هەیەتی، لە کاتی Continue Reading »\nWritten on September 6, 2018, by Negar Nadir\n*ئەو کۆمەڵە شیعرە کورتە هی شاعیری هاوچەرخی ئێرانی زیبا کرباسی یە ، کە بە هاوکاری شاعیر لەگەڵ من دا وەرگێردراونەتە سەر زمانی کوردی \_ نیگار نادر 4\_9\_2018 london ———————– ١_گەرم Continue Reading »\nئێستا خودا مردووە، ئەی مرۆڤی بەرز، بوونی خودا، مەترسیەکی گەورەبوو بۆ تۆ!فردریک نیچە لە وەهای گوت زەردەشت. دوای گەڕان و سوڕانێکی زۆر بەناو زۆربەی تێکستە ئاینییە کۆنە خۆرهەڵاتیەکان و تێکستە Continue Reading »\nWritten on September 6, 2018, by Halo Barznji\nبە هەڵکردنی شنەیەکی کزی بای پێرسترۆیکا و گلاسنۆست، یەکێتی سۆڤیەت لە ساڵی ١٩٨٩ بەدواوە، لەبەر یەک هەڵوەشایەوە. لەئەنجامی ئەم گۆڕانکارییە گەورە لە تای تەرازووی هێزدا، دنیا بۆ ئەوروپای ڕۆژئاوای لیبەراڵی Continue Reading »\nمیدیاکانی بۆرژوازی و سۆسیالیزم … سالار حمەسەعید\nسەرنجێک دەربارەی وتارێک کەلە رۆژنامەی گاردیان لەم رۆژانەدا نووسرابوو سەبارەت بە سۆسیالیزم. رۆژنامەکە دەڵێ کە تا ئێستا سۆسیالیزم لە ڕیزی وشە و زاراوە ناشیرین و قێزەون و پەست و خراپەکان Continue Reading »\nوەك باران پیاوەكان دەچن بە ناو یەكدا، وەک باڕەش دەلرفێنن، تێک هەلداوێن ؛وەك ڕەشەبا. بێ ئەوەی دلیان بە خوێن بێ بێ ئەوەی ختوورە بكەن، فتیلەی جەنگەكانی یەكەم و دووەم و…ھتد Continue Reading »\nماڵیک لە ئاسامان بۆ سۆران و کاوە و سەردەشت!


ئاسایشی سلێمانی؛ گەنجێكیان دەستگیركرد گاڵتەی بە هێڵی گەرمی 122 كردووە - باسک نێت\nدەستپێك/ هەواڵ/ كوردستان/ئاسایشی سلێمانی؛ گەنجێكیان دەستگیركرد گاڵتەی بە هێڵی گەرمی 122 كردووە\nBalen Ibrahim 2020-03-26\nبەڕێوبەرایەتی ئاسایشی پارێزگای سلێمانی ڕایدەگەیەنێت ، گەنجێكیان دەستگیركرد، كە گاڵتەی بەهێڵی گەرمی 122 كردووە ، دەشڵیت،” ئەو گەنجە گوایە لە ئێران هاتۆتەوە و هەڵگری ڤایرۆسی كۆرۆنایە و پاش بەدەنگەوەچوونی كارمەندانی تەندروستی،پەیوەندی پێوەدەكەنەوە هەمان كەس خۆی كردووە بە ژن”.\nبەڕێوبەرایەتی ئاسایشی پارێزگای سلێمانی لە ڕاگەیەنراوێكدا، كەوێنەیەكی دەست باسك نێت كەوتووە ڕایگەیاندووە، لە لایەن هێزەكانیانەوە گەنجێكیان دەستگیركرد، كە گاڵتەی بەهێڵی گەرمی 122 كردووە.\nڕاشیگەیاندووە، شەوی 24ی ئەم مانگە گەنجێكی دانیشتووی دوكان پەیوەندی بەهێڵی گەرمی تەندروستی ژمارە 122 وە كردووە ، كە گوایە لە ئێران هاتۆتەوە و هەڵگری ڤایرۆسی كۆرۆنایە و پاش بەدەنگەوەچوونی كارمەندانی تەندروستی و كە پەیوەندی پێوەدەكەنەوە هەمان كەس خۆی كردووە بە ژن.\nلە ڕاگەیاندراوەكەدا ئاماژەبەوەكراوە، دوای ئاگاداركردنەوەی ئاسایش لەلایەن هێڵی گەرمی 122 و بە بڕیاری دادوەر كەسی ناوبراو دەستگیركرا بە ماددەی دووی یاسای خراپ بەكارهێنانی ئامێرەكانی پەیوەندی و پاش لێكۆڵینەوە لەگەڵیدا ناوبراو دانی بەتاوانەكەیدا ناوە و پەشیمانی دەربڕیوە و داوای لێبوردنی لەكارمەندانی تەندروستی كرد و داوایكردووە كەس ئەو كارە قێزەوەنە دووبارە نەكاتەوە.\nراگەیەندراوێك لە وەزارەتی داراییەوە


لە کان بایەخ بە دەرهێنەرە پیاوەکان دەدرێت و ژنان فەرامۆش کراون\nهه‌ندێك له پیاوه سینه‌ماكاره‌كانیش فیلمه‌كانیان به گوێره‌ى پێویست نه‌بووه\nKurdistan24 هه‌ولێر 22:05 2021/07/05\nدیمەنێک لە ڤیستیڤاڵی کانی نێودەوڵەتی\nئه‌وروپا ڤیستیڤاڵى سینه‌مایی كان فه‌ره‌نسا سینه‌ما\nرێکخەرانی فێستیڤاڵی کانی نێودەوڵەتی، رایانگەیاند، له كۆی (24) فیلمى سینه‌مایی، کە (4) ده‌رهێنه‌ریان ژنن، فیلمەکانیان بۆ فیستیڤاڵى كانى سینه‌مایی به‌رهه‌مهێناوه، هێزى فیلمه‌كانیش له‌و ئاسته‌دا نیه، تاوه‌كو خه‌ڵاتى (زێڕین) بۆ ئه‌مساڵ به‌ده‌ست بهێنن.\nله مێژووى سینه‌ماى جیهانى ئاماژه‌ى بۆ كراوه، ته‌نیا "جێنی كامپیۆن"، كه ده‌رهێنه‌رێكى ژن بووە، له ساڵى (1993)، بۆ فیلمى (زه پیانۆ) خه‌ڵاتى زێڕینی به‌ده‌ستهێناوه.\nساڵانه ئه‌م پرسیاره دووباره ده‌بێته‌وه، کە ئایا ژنان بۆچی خەڵاتی فێسیڤاڵی کان بەدەست ناهێنن؟ ئایا وه‌ڵامه‌كه‌ى لاى خودى ژنانە، یاخود لاى لێژنه‌ى هه‌ڵسه‌نگاندنی فیلمه‌كانه، له فێستیڤاڵى كانى نێوده‌وڵه‌تى.\nدواى راگه‌یاندنى بزووتنه‌وه‌ى "مى توو" له ساڵى (2018)، تایبه‌ت به به‌ره‌نگاربوونه‌وه‌ى ده‌ستدرێژى سێكسى، گفتوگۆیه‌كى تازه له باره‌ى لاوازى تواناى ئافره‌تان له بوارى سینه‌ما، دروستبوو.\nئەو بزووتنەوەیە رایگەیاند، پێویسته شانازى به‌وه بكرێت بۆ ئه‌مساڵیش، نزیكه‌ى (40) ژنی ده‌رهێنه‌ر به فیلمەکانیان به‌شدارى ڤیستیڤاڵى كان بوون.\nبڵاویشیکردەوە، ساڵێك پێشتریش، (82) ئافره‌ت به‌ره‌و ستێیجه‌كانى فێستیڤاڵى سینه‌مایی سه‌ركه‌وتن، له‌نێویاندا، (جین فۆندا، ماریۆن كۆتیار، وندر ومان و باتى جینگینز).\nبۆ ئەمساڵیش، سێ، له‌م چوار ئافره‌تانه‌ى ركابه‌رن له فێستیڤاڵى كان، (مه‌یا هانس لۆڤ، بیرگمان ئه‌ى لاند، كاترین كورسینى و جولیا دو كورنا)، کە هەموویان فه‌ره‌نسین، رێکخەرانی فێستیڤاڵی ناوبراو روونیانکردەوە، ئه‌وانه‌ى ئاماده‌كارى فێستیڤاڵەکە دەکەن و فیلمەکان هەڵدەسەنگێنن، بابه‌تى ره‌گه‌ز و ناسنامه له‌به‌رچاو ناگرن، ته‌نها ناوه‌ڕۆك و كوالێتى فیلمه‌كه رۆڵ ده‌بینێت.\nبۆچوونى دیكه‌ش ئاماژه بۆ ئه‌وه ده‌كه‌ن، هه‌ندێ له پیاوه سینه‌ماكاره‌كانیش، فیلمه‌كانیان به گوێره‌ى پێویست نه‌بووه و خەڵاتیشیان وەرگرتووە.\nكامپیون، ئه‌مساڵ كورسی سه‌ركه‌وتنى بۆ ئاماده‌كراوه، بۆ ئه‌وه‌ى له فێستیڤاڵه‌كه سه‌ربكه‌وێت، له‌مباره‌وه، مۆنكس كۆڤمان، به‌ڕێوه‌به‌ری به‌شدار له كۆمه‌ڵه‌ى "تایمز ئاب یووكاى كریتیس"، رایگه‌یاند، زۆر نامۆیه كاتێك ده‌بینرێت گرنگى زۆر به به‌رهه‌مى ده‌رهێنه‌ره پیاوه‌كان ده‌درێت، ئه‌وان ده‌ستیان به‌سه‌ر ته‌واوى پڕۆگرامه‌كانى فێستیڤاڵدا داگرتووه.\nكه‌شناسی: پله‌كانی گه‌رما داده‌به‌زێت


كه‌شناسی هه‌رێم زانیاری نوێی له‌باره‌ی به‌فرو بارانبارین بڵاوكرده‌وه\nبه‌ڕێوه‌به‌رایه‌تی گشتی كه‌شناسی و بومه‌له‌رزه‌زانی هه‌رێمی كوردستان رایگه‌یاند، ئه‌مشه‌و بارانبارین له ناوچه‌كانی ناوه‌ڕاست و ڕۆژهه‌ڵات و باكوری ڕۆژهه‌ڵاتی هه‌رێم و به‌شێك له ناوچه‌كانی گه‌رمیان و كه‌ركوك ده‌ستپێده‌كات.\nكه‌شناسی و بومه‌له‌رزه‌زانی هه‌رێم له‌ڕاگه‌یه‌ندراوێكدا بڵاویكرده‌وه، "به گوێره‌ی تازه‌ترین پێشبینیه‌كان ئه‌مشه‌و ئاسمانی ناوچه‌كانی ناوه‌ڕاست و ڕۆژهه‌ڵات و باكوری ڕۆژهه‌ڵاتی هه‌رێم و به‌شێك له ناوچه‌كانی گه‌رمیان و كه‌ركوك هه‌وری ته‌واو ده‌بێت له‌گه‌ڵ ده‌ستپێكردنی بارانبارین به شێوه‌ی نمه باران و بارانی مام ناوه‌ند".\nپێشبینیده‌كرێت كه‌مێك به‌فر له ناوچه شاخاویه‌كانی باكوری ڕۆژهه‌ڵات ببارێت\nراشیگه‌یاند، پێشبینیده‌كرێت ڕێژه‌ی باران بارین له ناوچه شاخاویه‌كانی هه‌ولێر و به‌شێك له ناوچه‌كانی ئیداره‌ی ڕاپه‌ڕین زیاتر بێت له‌گه‌ڵ بارینی كه‌مێك به‌فر له ناوچه شاخاویه‌كانی باكوری ڕۆژهه‌ڵات.\nئه‌گه‌ری باران بارینی مام ناوه‌ند هه‌یه له سه‌نته‌ری شاره‌كانی هه‌ولێر و كركوك و هه‌ڵه‌بجه و سلێمانی\nباسی له‌وه‌شكرد، ئه‌گه‌ری باران بارینی مام ناوه‌ند هه‌یه له سه‌نته‌ری شاره‌كانی هه‌ولێر و كركوك و هه‌ڵه‌بجه و سلێمانی، له‌ماوه‌ی 12 كاتژمێری رابردوداش، له پیرمام و دهۆك به‌شێوه‌ی دڵۆپ دڵۆپ بارانباریوه، له زاخۆ 5.1 ملم، كانی ماسی 5.2 ملم، باتوفه 2.6 ملم، سمێلان 1.0 ملم، سیده‌كان 0.6 ملم، بارزان 1.2 ملم، دوكان 0.6 ملم، له سۆران 0.6 ملم بارانباریوه.


وەک پێداچوونەوەی ١٢:٣٨، ٢١ی شوباتی ٢٠١٤\n٩٨ بایت زیاد کرا ، ٧ years ago\nوەک پێداچوونەوەی ١٢:٣٤، ٢١ی شوباتی ٢٠١٤ (دەستکاری)\nوەک پێداچوونەوەی ١٢:٣٨، ٢١ی شوباتی ٢٠١٤ (دەستکاری) (پووچەڵکردنەوە)\n[[Image:Azimuth-Altitude schematic.svg|left|250px|thumb|سەمت ئەو گۆشەیەیە لە نێوان ئاراستەی تەماشاکەر و هێمابۆکراوێکدا (باکور)، بە ئاراستەی خولانەوەی میلی کاتژمێر، لە سەر هەمان تەختی[[ڕووتەخت|ڕووتەختـ]]ـی هێمابۆکراوێکدا]]\n'''سەمت''' یان '''ئەزیموت''' بریتیە لە گۆشەیەک لە [[ڕوتەختی پۆتانەکان]]ی گۆییدا، بریتیە لەو گۆشەیەی لە سەرچاوە (تەماشاکەر) ەوە بۆ هێمابۆکراوێک (باکور)دا دروست ئەبێت لەسەر [[ڕووتەخت|ڕووتەختـ]]یـی هێمابۆکراوەکە.\nبە زمانێکی سادەتر، واتە ئەگەر گۆشەی ئەستێرەیەک لە ئاسمان بپێوین، ئەبێ ڕاستەهێڵێک بهێنینە خوارەوە بۆسەر [[ڕووتەخت|ڕووتەختـ]]یـی زەوی لەگەڵ هێما بۆکراوی باکوردا لە هەمان تەختدا[[ڕووتەخت|ڕووتەختـ]]ـدا بن ئەوکات ئەزانین کە ئەستێرەکە لە باکور، باشور، ڕۆژهەڵات یان ڕۆژئاوایە.\nسەمت لە زۆر بواری زانستیدا بەکاردێت وەک: ئەستێرەناسی، دەریاوانی، نەخشەکێشی، ئەندازیار و جیۆلۆجیدا.\nوەرگیراو لە «https://ckb.wikipedia.org/wiki/تایبەت:MobileDiff/397575»


داخوازیا ڤێ یانا ئنگلیزى ره‌تكر | Evro News\nسه‌ره‌كى Facebook داخوازیا ڤێ یانا ئنگلیزى ره‌تكر\nداخوازیا ڤێ یانا ئنگلیزى ره‌تكر\nئوناى ئێمرى ئه‌وێ ل ماوێ چه‌ند حه‌فتیێن بورى هه‌ڤبه‌ستا وى ل گه‌ل یانا ئه‌رسینال هاتیه هه‌لوه‌شاندن ژبه‌ر ئه‌و ئه‌نجامێن لاواز یێن یانێ دخۆلا ئنگلته‌را دا توماركرین و پشتى هه‌ڤبه‌ستا وى ل گه‌ل ئه‌رسینال هاتیه هه‌لوه‌شاندن ئێك ژ یانێن به‌رنیاس ل سه‌ر ئاستێ خۆلا ئنگلته‌را ب فه‌رمى داخوازى ژ وى راهێنه‌رى كر بوو وه‌رگرتنا پوستێ راهێنه‌ریا وێ یانێ لێ وى راهێنه‌رێ ناڤبرى داخوازیا وێ یانێ ره‌تكر .\nرۆژناما ماركا ئیسپانى دیاركر یانا ئیڤه‌رتون یا ئنگلیزى ب فه‌رمى هه‌ڤبه‌سته‌ك پێشكێشى راهێنه‌رێ یانا ئه‌رسینال یێ به‌رى نوكه ئوناى ئێمرى كربوو بۆ وه‌رگرتنا پوستێ راهێنه‌ریا وێ یانێ ل جهێ راهێنه‌رێ ئه‌وان یێ به‌رى نوكه پێ پورتوگالى ماركو سیلڤا ئه‌وێ ژ پوستێ وى هاتیه دورخستن ژبه‌ر ئه‌نجامێن لاواز.\nهه‌ردیسان وێ رۆژنامێ دیاركریه ژى ئێمرى ل ماوێ چه‌ند رۆژێن بورى دو هه‌ڤبه‌ستێن دو یانێن چینى ژى ره‌تكرینه كو ئه‌وان هه‌ردو یانێن چین كوژمه‌كێ مه‌زن پێشكێشى ئه‌وى راهێنه‌رى كربوو لێ ناڤبرى داخوازیا هه‌ردو یانێن كێشوارێ ئاسیا ره‌تكر بوون.\n78 queries in 0.708 seconds.


هەواڵەكانی كوردستان، ئێران و جیهان 28ی بەفرانباری 1394 سازمانی خه‌بات کوردستانی ئێران\nهەواڵەكانی كوردستان، ئێران و جیهان 28ی بەفرانباری 1394\nگواستنەوەی زیندانیێكی سیاسی كورد بۆبێهداری زیندانی ورمێ\nمستەفا سەبزی زیندانی سیاسی كورد، بۆ بێهداری زیندانی ورمێ گوازرایەوە. بە پێی راپۆرتی هەواڵدەرییەكان، مستەفا سەبزی زیندانی سیاسی كوردی راگیراو لە زیندانی ورمێ بە هۆی تێكچوونی باری تەندرووستی بە هۆی كاریگەری مانگرتنەكەی رۆژی شەممە 26ی بەفرانبار بۆ بێهداری زیندانی ورمێ گوازرایەوە. بە پێی ئەم راپۆرتە، ناوبراو لە نارەزایەتی بە جیانەكردنەوەی زیندانییەكان لە زیندانی ورمێ و راگرتنی زیندانیانی سیاسی لە ناو زیندانیانی عادی دەستی داوەتە مانگرتن لە خواردن. جێگەی باسە كە سەبزی لە بێهداری زیندان ئیزنی بە پزیشكەكان نەداوە كە سۆرۆمی لێ بدەن و رایگەیاندووە كە تا ئەو كاتەی زیندانیانی سیاسی بۆ بەندی سیاسی نەگوازرێنەوە دەست لە مانگرتنەكەی هەڵناگرێت.\nگواستنەوەی زیندانیێكی سیاسی كورد بۆ ژوری تاكەكەسی\nزیندانیێكی سیاسی كورد بۆ ژوری تاكەكەسی زیندانی ورمێ راگویچزرا. بە پێی راپۆرتی هەواڵدەرییەكان، رەحمان رەشیدزادە، زیندانی سیاسی كورد لە زیندانی ورمێ كە بە هۆی جیانەكردنەوەی زیندانیان لەو زیندانە مانی لە خواردن گرتبوو بۆ ژوری تاكەكەسی زیندانی ورمێ رلاگوێزرا. بە پێی ئەم راپۆرتە، رەحمان رەشیدزادە زیندانی سیاسی كوردی خەڵكی ورمێ، سەرەتای خەرمانانی ئەمساڵ بە تۆمەتی كۆبوونەوە و كار لە دژە بەرژەوەندییەكانی رژێمی ئاخوندی دەستبەسەر و بۆ ماوەی 3ی ساڵ زیندان سزا درا.\nگواستنەوەی لانیكەن 40 زیندانی مەحكووم بە ئێعدام بۆ ژوری تاكەكەسی\nرۆژی رابردوو لانیكەم 40 زیندانی مەحكووم بە ئێعدام راگیراو لە زیندانی دەستگردی ئیسفەهان بە مەبەستی بەرێوە چوونی حوكمەكەیان بۆ ژوری تاكەكەسی گوازراونەتەوە. بە پیچی راپۆرتی هەواڵدەرییەكان، رۆژی 27ی بەفرانباری 1394، لانیكەم 40 زیندانی مەحكووم بە ئێعدام لە زیندانی دەستگردی ئیسفەهان كە حوكمەكەیان لە لایەن دیوانی باڵای نیزامەوە پشتراست كراوەتەوە گواتزراونەتەوە بۆ ژوری تاكەكەسی. بە پیچی ئەم راپۆرتە، بریار وایە كە سەر لە بەیانی ئەمرۆ 28ی بەفرانبار حوكمی لە سێدارەدانی ئەو 40 زیندانییە جێ بە جێ بكرێت.\nخۆكوشتنی 12 خوێندكار لە سەرەتای ئەمساڵەوە\n12 خوێندكار لە ئێران لەماوەی 10 مانگی رابردووی ساڵی 1394، خۆیان كوشتووە. بە پێی راپۆرتی هەواڵدەرییەكان، لە سەرەتای ساڵی 1394، تاكوو ئێستا 12 خوێندكاری ژێر 18 ساڵ خۆیان كوشتووە. كە 8 كەس لەو خوێندكارانە لە رێگای خۆهەڵواسین، 3 كەس لە رێگای خۆخستنە خوارەوە لە پرد یان بینا و كەسیك بە چەك و كەسێكیش بە ژەحر خۆیان كوشتووە. بە پێی ئەم راپۆرتە ئەم ئامارە تەنیا ئەوانە لە خۆ دەگرێت كە لە ئاكامی خۆكوشتندا گیانیان لە دەستداوە ئەگینا رێژەی ئەو كەسانەی كە هەوڵی خۆكوشتنیان داوە زۆر لەمە زیاترە و ئامارەكان باس لە هەوڵی خۆكوشتنی 720 كەس دەكەن لە ئێران كە هەوڵەكەیان بە ئامانج نەگەیشتووە. جێگەی باسە كە كارناسان هۆكاری سەرەكی خۆكوشتن لە ئێران بۆ كێشەی كۆمەڵایەتی، بێكاری و هەژاری دەگێرنەوە.\nپەسەندكردنی گەمارۆی نوێ لە لایەن ئەمریكاوە دژ بە رژێمی ئاخوندی\nرۆژێك دوای راگەیاندنی بەرێوەچوونی رێكەوتنی ئیتۆمی لە نێوان رژێمی ئاخوندی و وڵاتانی 5 + 1، ئەمریكا دەورێكی نوێی لە گەمارۆكانی دژ بە بەرنامەی مووشەكی رژێمی ئاخوندی پەسەند كرد. بە پێی راپۆرتی هەواڵدەرییەكان، دەوڵەتی ئەمریكا رایگەیاند كە 7 كەس و 3ی ناوەندی بە تۆمەتی پەیوەندی بە بەرنامەی مووشەكی رژێمی ئاخوندییەوە خستووەتە ناو لیستی گەمارۆی نوێیەوە و لە دەستراگەیشتنیان بە بانكەكانی ئەو وڵاتە بێ بەش بوون. بە پێی ئەم راپۆرتە، جگە لە شەش كەسی ئێرانی كەسێكی چینیش خراوەتە ناو لیستی نوێی گەمارۆكانەوە. جێگەی باسە كە سەپاندنی ئەم گەمارۆ نوێیە بە هۆی تاقیكردنەوەی مووشەكی بالستیكی رژێمی ئاخوندی لە چەند رۆژی رابردوودا بووە.\nكلینتۆن: دەبێت چاودێری وردی رژێمی ئاخوندی بكەین\nهیلاری كلینتۆن پاڵێوراوی دیموكراتەكان بۆ سەرۆكایەتی ئەمریكا رایگەیاند كە دەبێت چاودیچری وردی كارەكانی رژێمی ئاخوندی ئێران بكەین. بە پێی راپۆرتی هەواڵدەرییەكان، هیلاری كلینتۆن ئەمرۆ دووشەممە 28ی بەفرانباری 1394، وتی، ئەو گەمارۆیانەی كە لە قۆناغی یەكەمدا دژ بە بەرنامە ئەتۆمییەكەی رژێم بە سەریدا سەپا وای لە رژێمی ئاخوندی كرد كە بێتە پای مێزی وتووێژ. ناوبراو هەروەها وتی، گەر چی لە ئێستادا رژێمی ئاخوندی پابەند بووە بە جێ بە جێ كردنی رێكەوتنی ئەتۆمی بەڵام دەبێت بە وردی چاودێری بكرێت. جێگەی باسە كە ناوبراو لەو كۆتاییدا وتی، ئێمە دەبێت دڵنیا بین لەوەیكە رێكەوتنی ئەتۆمی لە لایەن رژێمی ئاخوندییەوە بە باشی جێ بە جێ دەكرێت و چاودێری وردی هەڵسوكەوتە نەشیاوەكانی ئەو رژێمی لە ناوچەكەدا بكەین.\nكەنەدا داوای گۆڕینی ستراتیژی شەڕی داعش دەكات\nوەزیری بەرگریی كەنەدا رایگەیاند، پێویستە شەڕی دژی داعش لە هێرشی ئاسمانییەوە بۆ شەڕی زەمینی بگۆڕدرێت و جەختیكردەوە، هاوكارییە سەربازییەكانیان بۆ پێشمەرگە بەردەوام دەبن. بە پێی راپۆرتی هەواڵدەرییەكان، هارجیت ساجان، وەزیری بەرگریی كەنەدا لەچاوپێكەوتنێكی رادیۆی CBC ی وڵاتەكەی ئاماژەی بەوەكرد، شەڕی دژی داعش تەنها كاتێك سەركەوتوو دەبێت، كە هێزە لۆكاڵییە مەیدانییەكان ئەو شەڕە بكەن، بەڵام پێویستە هاوكاریان بكرێت. ساجان گوتی "پێویستە هێزە عێراقییەكان لەسەر زەمینی شەڕەكە هەبن، ئەگەر ئەوە نەبێت، لەو شەڕەدا سەركەوتن بەدەستناهێندرێت". وەزیری بەرگریی كەنەدا، كە مانگی رابردوو سەردانی هەولێری كرد، راشیگەیاند، هێرشە ئاسمانییەكانی هاوپەیمانان دژی داعش كاریگەری نەماوە، بۆیە پێویستە ستراتیژەكە بگۆڕدرێت.\nڕێکه‌وت: 2016-01-18 15:31:33


حـــــوڕ …. نوسینی: دكتۆر علی شه‌ریعه‌تی – Denegkan\nحـــــوڕ …. نوسینی: دكتۆر علی شه‌ریعه‌تی\nbydengekan\tJune 6, 2013\tئەدەب\nحوڕ ناوی یەکێ لە فەرماندە پلە بەرزەکانی هێزی عمرو سعد بوو کە بەفەرمانی یەزیدی کوڕی معاویە ڕووبەڕووی كچەزای پێغەمبەری ئیسلام حوسەینی کوڕی عەلی بویەوە بەمەبەستی ئەوەی کە پشتیوانی حوسەین بۆ خەلیفایەتیە گەنیوەکەی بەدەست بهێنێ ئەگەرنا حوسەین و هەموو هاوڕێیانی بکوژێ. حوڕ و هێزەکەی یەکەم کەس بوون کە ڕووبەڕووی إمام حوسەین بوونەوە، گەماڕۆیان دان و ئاویان لێبڕین.\nحوڕ لە ڕۆژی عاشوڕا بڕیارێکی گەورەی دا، فەرمانداری و ئەو هێزەی کە فەرمانداری دەکرد بەجێهێشت و بەشداری هێزی إمام حوسەینی کرد و یەکەم کەسیش بوو لە ڕێگەی خودا لەلایەن ئەو هێزەی کە چەند کاتژمێرێک پێشتر فەرمانداری دەکرد، کوژرا.\nناوی حوڕ، واتە ئازادی، بە ئازادی لە دایکبوون، خانەدان، مرۆڤی ئازاد.\nهەندێ جار چارەنوس جۆرە یاری ئەكات، ئەم کارگەیەی ئافراندنە هەمیشە شتی لە ژمارەبەدەری ئافراندووە، بەرد، دار، ڕووبار، گیانەوەر، حەشەرات، مرۆڤ، هەندێ کات دیمەنی دڵخۆشکەر و جێی پێکەنین دێنێتە بەرچاو، داهێنانێک یا شازێك دروست ده‌كات كه هۆنراوەیەک ده‌نوسێ، شاکارێکی هونەری دەنەخشێنێ، شتێ دەکا بێ هاوتا بێ، بەکورتی دەکرێ بوترێ کە ئەمانەی گوتران “کارەکتەر” ێکیان هەیە.\nلەنێو هەموو ماڵێک (کەعبە)، لەنێو هەموو دیوارێک دیواری چین، لەنێو ئەو هەسارانەی بەدەوری خۆر دەسوڕێنەوە، زەوی، لەنێو هەموو شەهیدێکیش، حوڕ.\nدەستە هونەریەکانی چارەنوس ئەم دیمەنەیان تا ئەوپەڕی ووردی و پوختی داهێناوە، وەک ئەوەی بڵێی بۆ زیاتر جەخت كردنه‌وه لەسەر گرنگی چیڕۆکەکە و بۆ کاریگەرترکردنی چیڕۆکەکە هەموو کارەکتەرەکانی ئەم شانۆیەی لە (ڕەها)کانەوە هەڵبژاردووە.\nچیڕۆکەکە دەربارەی (هەڵبژاردن)ە، گرنگترین بەڵگە بۆ مانای مرۆڤ بوون ، بەڵام چ جۆرە هەڵبژاردنێک؟\nئێمە لە ژیانی ڕۆژانەماندا ڕووبەڕوی چەند هەڵبژاردنێک دەبینەوە، هەڵبژاردنی پیشە، هاوڕێ، هاوسەر، ماڵ، بواری خوێندن،………. . بەڵام لەم چیڕۆکەدا، هەڵبژاردنەکە زۆر قورسترە، لەنێوان ئیمان و شەیتان دایە. نەک لە دیدگایەکی فەلسەفی، زانستی یاخود فکریەوە. بەڵکو هەڵبژاردنەکە لێرە لەنێوان دینی حەق و دینی هەڵخەڵەتێنه‌ره، لەنێوان سیاسەتی داد و نادادە، كاتێ کە پێناوی ئەم جۆرە هەڵبژاردنە بەخشینی ژیانە.\nبۆ زیاتر جەخت کردنەوە لەسەر هەستیاری باردودۆخەکە، نوسەر پاڵەوانی ئەم چیڕۆکەی له‌نێوه‌ڕاست دانه‌ناوه، به‌یه‌كسانی لە نێوان ئیمان و شەیتانی دانەناوە. بەڵکو پاڵەوانەکە سەرکردەیەکی هێزی شەیتانە. لەلایەکی ترەوە دەرهێنەر ده‌بوایه بۆ ئه‌م چێڕۆكه سیمبول و هێما بدۆزێتەوە بۆ ئەوەی شانۆكه بکاتە کاریگەرترین چیرۆک.\nئایا دەبوو صاڵحێک لە لایەک و شەیتانێکیش لە بەرامبەر دابنێ؟ بەڵام ئەمە چیڕۆکەکەی زۆر ئەفسانەیی دەکرد… ئەی سپارتەکۆس و کراسیۆس چی؟ … نا نەخێر، ئەمە چیڕۆکەکە دەکاتە چیرۆکێکی نەتەوەیی و سروشتی چینی سەربه‌خۆی پێدەبەخشێ. ئەدی ئیبراهیم و نەمرود؟ موسا فیرعەون؟ مەسیح و یەهودیەکان؟ بەڵام دیسان نا، چونکە نیسبەت بە زۆربەی خەڵک ئەمانە کارەکتەری مێتافیزکی و ئاسمانین و لە خەڵکی ئاسایی جیان. بە پاڵەوان کردنی ئەوان لە کاریگەری چیڕۆکەکە کەم دەکاتەوە و سەرنجی خەڵک ڕادەکێشن و هەرگیز وایان لێناکات بیر لەوەکەنەوە ببنە شوێنکەوتەی نمونەکانیان لە ژیانی ڕۆژانەدا. بە هەرحاڵ ئامانجی سەرەکی ئەم چیڕۆکە دەرس دانە، پیشاندانی توانای پیاوێکە بۆ گۆڕان، پیشاندانی ئەوەیە کە چەندە شتێکی ئه‌گه‌رئامێزه بۆ کەسێکی ئاسایی و حەتتا کەسێکی گوناهباریش هەموو پەیوەندیە کۆمەڵایەتی و خێزانی و چینایەتیه‌كان ڕەتکاتەوە و گۆڕانێکی ئاسمانی دەرخا.\nمێژووی ئیسلام پڕیەتی لە ئەدگاری پێچەوانە. ئەم دوو هێڵە کە لە هابیل و قابیلەوە دەستی پێکردووە و شان بەشانی یه‌كدی بە درێژایی مێژوو بوونیان هەبووە و به‌چه‌ند ڕووی جیاواز لە ئیسلامیش بەردەوام بووە.\nئێستا، له ئیسلامدا هه‌ردوو ڕێڕه‌وه‌كه هه‌ڵسوکه‌وتی له‌گه‌ڵدا ده‌کرێ به‌ڵام به ئاراسته‌ی پێچه‌وانه. گه‌ر به ته‌وساویه‌وه بیڵێین، پاڵه‌وانه‌که‌مان دووچاری هه‌ڵبژاردن بۆته‌وه له‌نێوان دوو له ئه‌وپه‌ڕترین کۆتایی هه‌ریه‌ك له هێزی:\nیه‌زید و حوسه‌ین\nله‌ڕاستیدا نوسه‌ر به‌هۆی نوسینی چیڕۆكێكی وا ده‌بێ بۆ ئه‌و هونه‌ر و ڕسه‌نایه‌تیه‌ی كه هه‌یه‌تی ناسراو ده‌ركردبێ ….\nئه‌م پاڵه‌وانه ناوی چیه؟ له‌ڕووی مێژووییه‌وه ئه‌وه‌ی گرنگ بێ ئه‌و ڕۆڵه‌یه كه هه‌یه‌تی له‌نێو چیڕۆكه‌كه‌دا نه‌وه‌ك ناوی، چونكه ناوی شتێكه لایه‌نی خێزانه‌یه‌كه‌وه بۆی هه‌ڵبژێردراوه، به‌گوێره‌ی ویست و حه‌زی باوانیه‌وه. له‌لایه‌كی تره‌وه ئه‌گه‌ر چیڕۆكه‌كه له‌لایه‌ن نوسه‌رێكی خاوه‌ن زیره‌كیه‌كی سنوربه‌زێن نوسرابایه، ناوێكی هه‌ڵده‌بژارد كه له ڕۆڵی پاڵه‌وانه‌وه نزیك با. كه‌چی له‌م چیڕۆكه‌دا پاڵه‌وانه‌كه‌مان له‌لایه‌ن دایكیه‌وه ناوی لێنراوه (حوڕ)، هه‌روه‌كو بڵێی دایكی پێشبینی ئه‌و ڕۆڵه ناوازه و به‌رزه‌ی كردبێ كه كوڕه‌كه‌ی ده‌یبینێ.\nكاتێ كه امامی ئازادی، ڕێك چه‌ند ساتێ پێش مردنی گه‌یشته سه‌ر جه‌سته خوێناویه‌كه‌ی، پێیگوت ” ئه‌ی حوڕ، خودا ڕه‌حمت پێ بگات!، تۆ ئازاد (حوڕ)ی له‌م دنیایه و له‌و دنیای كه دێ، هه‌روه‌كو دایكت پێی گوتبوی”.\nئه‌و ڕۆڵه‌ی (حوڕ) گێڕای، ڕۆڵێكی بێ هاوتا بوو له مێژوودا، كڕۆكی ڕۆڵه‌كه‌ی ته‌نها وابه‌سته‌ی خودی خۆی نیه، له‌ڕاستیدا مانای ئه‌و كاره‌ی ئه‌و كردی هه‌موو مرۆڤگه‌ل ده‌گرێته‌وه و پێناسه‌یه بۆ مرۆڤایه‌تی. ئه‌مه‌یه هێڵێ ده‌خاته نێوان مرۆڤ و مه‌خلوقاتی تر، هێڵێك به‌ژێر به‌رپرسیاریه‌تی مرۆڤ و (له‌گه‌ڵ ڕێز) خودا و خه‌ڵك و خودی خۆی دا ده‌هێنێ. (حوڕ)یش ئه‌م ڕۆڵه‌ی به ووشه و چه‌مك نه‌گێڕا به‌ڵكو به خۆشه‌ویستی و خوێن. ئه‌گه‌ر كه‌سێ له قووڵی ئه‌م ووته‌یه امام صادق (علیه السلام) بگات كه ده‌ڵێ “هه‌موو ڕۆژه‌كان عاشوڕان و هه‌موو شوێنه‌كان كه‌ربه‌لان و هه‌موو مانگه‌كانیش موحه‌ڕه‌من” ئه‌وا هه‌ست به‌و به‌رفراوانبوونه ده‌كات كه به‌ڕاستی ” هه‌موو مرۆڤه‌كانیش (حوڕ)ن!”\nئه‌م مێژووه‌ی ئێمه، كه له هابیل و قابیله‌وه ده‌ستی پێكرد. مانیفێستی ململانێی به‌رده‌وامی هه‌ردوو له خێر و شه‌ڕه (خودا و شه‌یتان)، هه‌رچه‌نده ئه‌م دووانه له هه‌ر سه‌رده‌مێكدا به‌شێوه‌ی جیا جیا گۆڕانیان به‌سه‌رداهاتووه. له‌به‌ر ئه‌وه هه‌موو مرۆڤێك له‌هه‌ر سه‌رده‌مێك بێ، خۆی له هه‌مان ئه‌و شوێنه ده‌بینێته‌وه كه (حوڕ)ی تێدا بوو: ته‌نیا، له نێوه‌ڕاست، شێواو و په‌شۆكاو، له‌نێوان دوو هێزدا. له‌لایه‌ك فه‌رمانده‌ری هێزی شه‌یتان هاوار ده‌كا و فه‌رمانده‌دا “ئه‌ی هێزی خودا، هێرش به‌رن”، له لایه‌كی تره‌وه إمامێك به ده‌نگێك كه سه‌داكه‌ی له ته‌واوی مێژوودا ده‌نگ ده‌داته‌وه، داوا ده‌كات (نه‌ك فه‌رمان ده‌كات) ده‌ڵێ “ئه‌رێ كه‌س پێی خۆش بێت لایه‌نگریم كات؟” ئێوه‌ش ئه‌ی مرۆڤگه‌ل به خۆتان ده‌بێ هه‌ڵبژێرن.\nبه‌م هه‌ڵبژاردن و بڕیاردانه تۆ ده‌بیت به مرۆڤ، پێش ئه‌م هه‌ڵبژاردنه تۆ هیچ نیت، ته‌نها بوونێك بێ كرۆك و له‌ناوه‌ڕاستا مات و بێ چاره وه‌ستاوی. به‌م شێوه‌یه ئه‌و كه‌سه‌ی كه بوونی خۆی له له‌دایكبونه‌وه ده‌ستكه‌وتووه، كڕۆك و ناخیشی له‌ڕێگه‌ی هه‌ڵبژاردنه‌وه چه‌نگ ده‌كه‌وێ. به‌م هه‌ڵبژاردنه دروستبوونی مرۆڤ ته‌واو ده‌بێت و ئه‌مه‌ش ڕێك ئه‌وكاته‌یه كه مرۆڤ هه‌ست به قورسی باری سه‌ر شانی ده‌كات و خۆی به ته‌نیا ده‌بینێ. هه‌روه‌ك خودا و سروشت به‌م باره و له‌سه‌ر ئه‌م بڕیاره ترسناكه جێیان هێشتووه.\nئێستا ئێمه ده‌توانین پاڵه‌وانه‌كه‌مان هه‌ڵسه‌نگێنین، هه‌ست به‌وه ده‌كه‌ین كه به چ گه‌شتێكی درێژدا تێپه‌ڕیوه له كاتێكی چه‌نده كورتدا. بۆ ئه‌وه‌ی له حوڕێكی یه‌زیدیه‌وه بگۆڕێ بۆ حوڕێكی حوسه‌ینی. ئه‌گه‌ر له‌گه‌ڵ هێزی یه‌زید بمێنێته‌وه ژیانی مسۆگه‌ره به‌ڵام ئه‌گه‌ر بچێته ڕێزی هێزه بچوكه‌كه‌ی حوسین ئه‌وا مردنی ئاشكرایه.\nئێستا، به‌یانی ڕۆژی عاشوڕایه، هێشتا جه‌نگ له مه‌یداندا ده‌ستی پێنه‌كردووه، حوڕ هه‌ستی به‌وه كرد كه هه‌لی وای وه‌توش نایه‌ته‌وه، كات خێرا گوزه‌ر ده‌كا و ساته‌كانیش تێده‌په‌ڕن. هه‌وریش له‌گه‌ڵیان له‌شه‌قه‌ی باڵیدا و هه‌ڵی كرد.\nله‌سه‌ره‌تاوه، (حوڕ) به‌و هیوایه بوو ئه‌م ڕووداوانه نه‌بنه هۆی جه‌نگ، به‌ڵام وادیاره ناكرێ جه‌نگ وه‌لا بنرێ. مرۆڤ به‌رامبه‌ر به لێبوردن له شه‌رمه‌زاری و ڕق و ڕیسوایی، تواناكانی سنوردارن. جگه له‌وانه‌ی كه له‌م بواره‌دا به‌هره‌دارن و بێ په‌رده لێخۆشبونیان هه‌یه. (حوڕ) هه‌رگیز بیری له‌وه نه‌كردبۆوه كه بوون به فه‌رمانبه‌رێك له حكومه‌تی یه‌زید واته به‌شداریكردن له كرده تاوانكاریه‌كان ئه‌و. ئه‌و به بیری خۆی كاره‌كه‌ی ته‌نها سه‌رچاوه‌ی سه‌رمایه بوو به‌بێ ئه‌وه‌ی هیچ په‌یوه‌ندیه‌كی به سیاسه‌ت یا خود ئایینه‌كه‌یه‌وه هه‌بێ.\nئێستا (حوڕ) ئه‌وه ده‌زانێ كه به‌رزكردنه‌وه‌ی پله‌كه‌ی له‌گه‌ڵ دینه‌كه‌ی یه‌كناگرته‌وه و مه‌حاڵه. بۆیه هیوابڕاو و وه‌ك دوا په‌ناگه چوو له‌گه‌ڵ فه‌رمانده‌ی هێز (عمری كوڕی سعد) قسه‌ی كرد، كه ئه‌ویش هه‌روه‌كو خۆی دوو دڵه له به‌شداریكردن له جه‌نگ، هه‌رچه‌نده ئه‌و ئه‌و ئه‌ركه‌ی قه‌بوڵ كردووه كه ببێته پارێزگاری ناوچه‌كانی (ڕای) و گۆرگه‌ن). ئه‌ی باشه چاره چیه بۆ ئه‌وه‌ی له‌م نێوانه ده‌ستت نه‌كه‌وێته خوێنی كوڕه‌زای پێغه‌مبه‌ر و خانه‌واده‌كه‌ی.\nحوڕ و عمری كوڕی سعد، به‌یه‌كه‌وه له كۆشكی یه‌زیده‌وه هه‌موو ئه‌و ڕێگه‌یان به‌یه‌كه‌وه به‌ڕێكرد تاوه‌كو كه‌ربه‌لا. ئه‌م دووانه له بارودۆخ وه‌كو یه‌كن و له هه‌مان چینی كۆمه‌ڵایه‌تین.\nحوڕ له عمری پرسی:\n“باشه تۆ ناتوانی ڕێگاچاره‌یه‌كی ئاشتیانه بۆ ئه‌م بارودۆخه بدۆزینه‌وه؟”\nعمر ووتی ” ده‌زانی ئه‌گه‌ر به‌ده‌ست من بوایه، ئه‌وه‌ی تۆ پێشنیاری ده‌كه‌ی ئه‌وه‌م ده‌كرد به‌ڵام گه‌وره‌كه‌ت ئه‌مه (عبیدلله زیاد) ئه‌م ڕێگا ئاشتیانه‌ی قه‌بوڵ نه‌ده‌كرد”\nحوڕ ووتی: “واته تۆ دژی ئه‌م پیاوه ده‌جه‌نگی (حوسه‌ین)”\nعمر ووتی: “به‌ڵێ، سوێند بێ به خوا، شه‌ڕێك ده‌كه‌م كه بچوكترین ده‌رئه‌نجامی سه‌رو ده‌ستی شكاوی له‌یه‌كجیابۆوه بێت”\nئێستا، ڕوونه كه ئه‌و چیتر ناتوانێ یاری له‌گه‌ڵ دینه‌كه‌ی بكات. لێره‌وه ئه‌م دووانه ڕێیان جودایه و له یه‌كتر جیا بوونه‌وه.\nبۆ حوڕ ئێستا هێزی ده‌یان هه‌زاری یه‌زید هیچ نین جگه له كۆمه‌ڵێك ده‌م و چاو، كه هیچ مانایه‌ك ناگه‌یه‌نن، پیاوگه‌لێك به بێ خود، گروپێك له خه‌ڵك به بێ دڵ، ئه‌وانه‌ی كه هاوار ده‌كه‌ن كه‌چی نازانن بۆ! شه‌ڕ ده‌كه‌ن به‌ڵام نازانن بۆ كێ!\nئێستا عیسای خۆشه‌ویستی و ویژدان، كوێرێك چاوساغ ده‌كاته‌وه و مردویه‌ك زیندوو ده‌كاته‌وه و له بكوژێك شه‌هیدێك ده‌خولقێنێ. له‌گه‌شتدا پرسیاركردن بۆ شوێنی مه‌به‌ست به‌س نیه به‌ڵكو ده‌بێ له ئه‌زه‌لیشی بپرسێ. به‌م شێوه‌یه ماوه‌ی گه‌شته‌كه‌ی حوڕ ئاشكرا و دیاره چونكه ئه‌و ده‌زانێ له كوێوه ده‌ستی پێكردووه و له كێ كۆتایی پێدێنێ، كه ماوه‌ی هه‌موو گه‌شته‌كه نیوڕۆژه. ئا له‌م هیجره‌ته‌ی ئه‌و كه له شه‌یتانه‌وه به‌ره‌و خوا ئه‌نجامی دا، حوڕ نه فه‌لسه‌فه و لاهوتی خوێندبوو نه گوێبیستی هیچ ووتارێك بوبو، یا چوبێته هیچ قوتابخانه‌یه‌كه‌وه. ئه‌و ته‌نها و ته‌نها ئاڕاسته‌ی خۆی گۆڕێ، وه هه‌ر ئه‌و (ئاڕاسته)یه‌شه كه مانا به هونه‌ر و زانست و ئه‌ده‌ب و دین و نوێژ و حه‌ج و موحه‌ممه‌د و عه‌لی ده‌به‌خشێ. ئێستا گه‌شته‌كه‌ی ده‌ست پێكرد و سواری ئه‌سپه‌كه‌ی بوو. وورده وورده هێزی خۆی به جێهێشت و به‌ره‌و (حوسه‌ین) به‌ڕێكه‌وت. موهاجیری كوڕی ئه‌وس، هه‌ركه ئه‌وی دی شڵه‌ژاو و په‌شۆكاوه، لێی پرسی:\n” ئه‌وه چیته تۆ حوڕ، من به‌و حاڵه‌ی تۆ دۆش داماوم، به‌خودا ئه‌گه‌ر له‌باره‌ی ئازاترین پیاو له هێزه‌كه‌مان پرسیاریان لێكردبام به بێ دوودڵی ناوی تۆم ده‌برد، كه‌چی تۆ ئێستا نیگه‌ران و بێزاری”\n” من خۆم له‌نێوان جه‌هه‌ننه‌م و به‌هه‌ش ده‌بینم، ده‌بێ له‌م دووانه یه‌كیان هه‌ڵبژێرم. به‌ڵام به‌خوا ئه‌گه‌ر پارچه پارچه بكرێم و یا بمسوتێنن و بمكه‌نه خه‌ڵوز هه‌ر به‌هه‌شت هه‌ڵده‌بژێرم”\nحوڕ ئێستا به كه‌ماڵ گه‌یشتووه و گڕی گومانیش به‌ره‌و دڵنیاییه‌كی ڕه‌سه‌نی بردووه. وورده وورده به‌ره‌و سه‌ربازگه‌كه‌ی حوسه‌ین نزیك ده‌بویه‌وه، هه‌ركه نزیكتر بویه‌وه. (وه‌كو هێمایه‌ك بۆ په‌شیمانی) پێلاوه‌كانی به ملیه‌وه هه‌ڵواسی و زرێپۆشه‌كه‌ی هێنایه خواره‌وه. ووتی:\n“ئه‌ی حوسه‌ین، من ئه‌وكه‌سه‌م كه ڕێگای لێ بڕیت”\nئه‌و ده‌ستپێشخه‌ریه‌كه‌ی حوسه‌ینی قه‌بوڵ نه‌كرد كه داوای لێكرد بۆ ماوه‌یه‌كی پشو بدات، ووتی:\n“ته‌وبه‌م لێ وه‌رده‌گیرێ؟”\nنه‌یده‌توانی چیتر بوه‌ستێ، به ووشه ڕه‌ق و تاڵه‌كانیه‌وه چووه هێڵێ پێشه‌وه و هێرشی كرده سه‌ر هێزی عمر، تا ئه‌وان بزانن كه ئه‌و چیتر به‌ند نیه و ئه‌و ئازاده، ئه‌و (حوڕ)ه.\nعمری كوڕی سعدی فه‌رمانده‌ی پێشووی به تیرێك وه‌ڵامی دایه‌وه و به هاوركردنه‌وه ووتی:\n” تۆ شاهێد به و به ئه‌میری ئیمانداران بڵێ كه من یه‌كه‌م كه‌س بووم تیرم گرته هێزه‌كه‌ی حوسه‌ین!”\nئا به‌م شێوه‌یه شه‌ڕی كه‌ربه‌لا ده‌ستی پێكرد…………\nPrevious ئاماژەکانی چەمکی شوێن لەیادەوەری شیعریی سەلام محەمەدی شاعیردا\nNext ئایا تورکیا وەک تونس و میسر، یان وەک سوریای لێ دێت؟


ئە‌مریكا سە‌بارە‌ت بە سە‌ركە‌وتنى هاوپەیمانێتییەکەی سەدر دێتەدەنگ\nنەتەوە | 18:56:59 2018-05-16 | (505) جار خوێندراوەتەوە\nوەزیرى بەرگریى و وتەبێژى وەزارەتى دەرەوەى ئەمریكا بۆچوونی وڵاتەكەیان سەبارەت بە هەڵبژاردنەكەی عیراق و سەركەوتنى هاوپەیمانیى سائیرون-بە سەرکردایەتی موقتەدا سەدر دەربڕی.\nلەوبارەیەشەوە جەیمس ماتیس، وەزیرى بەرگریى ئەمریكا بە رۆژنامەنووسانی رایگەیاندووە "گەلى عیراق هەڵبژاردنى خۆی کردووە، ئەوە پڕۆسەیەكى دیموكراتییە، هەرچەندە زۆر كەس گومانی دەكرد، لەوەى عیراق خۆى بەرپرسیاریى خۆى بگرێتەدەست".\nدەشڵێت: "چاوەڕێى ئەنجامە كۆتاییەكانى هەڵبژاردنەكانین و رێز لە بڕیارى خەڵكى عیراق دەگرین".\nهەروەک هێزەر ناوێرت، وتەبێژى وەزارەتى دەرەوەى ئەو وڵاتە رایگەیاندووە کە ئەمریكا لەو باوەڕەدایە کە دەتوانێت بەردوامى بە پەیوەندییەكى باش بدات لەگەڵ حكومەتى ئایندەى عیراقداو وتیشی: "زۆر كەس لە عیراق و وڵاتانى تریش ترسى گەورەیان هەیە سەبارەت بە هەژموونى ئێران لە وڵاتانى ناوچەكە، ئەمەش هەمیشە سەرچاوەى نیگەرانیى ئێمەشە".\nجەختیشى كردەوە کە ئەوان دەزانن موقتەدا سەدر كێیەو رابردووى و هەڵوێستەكانیشى دەزانن، بەڵام دەڵێت: "ئێمە متمانەمان بە حكومەتى عیراقە.\nئەریك باهون، وتەبێژى وەزارەتى بەرگریى ئەو وڵاتەش رایگەیاند: "ئێمە پاڵپشى حزبێك یان كاندیدێكى دیاریكراو ناكەین، ئێمە پاڵپشى پڕۆسەیەكى دادگەرو شەفاف دەكەینو وتیشى "ئێمە ئامادەین كار لەگەڵ هەر كەسێكدا بكەین كە لەلایەن خەڵكى عیراقەوە بە شەفافى هەڵبژێردرابێت".


Home›هەواڵ›ڕۆژهەڵاتی ناوەڕاست›کۆرۆنا بەشێوەیەکی بەرچاو لە بەندیخانەکانی عێراق بڵاوبووەتەوە\nکۆمیسیۆنی باڵای مافەکانی مرۆڤ لە عێراق هۆشداریدا لە داڕمانی رەوشتی تەندروستی بەندیخانەکانی عێراق بەهۆی ڤایرۆسی کۆرۆناوە، کە بەشێوەیەکی بەرچاو تیایاندا بڵاوبووەتەوە.\nعەلی بەیاتی ئەندامی کۆمیسیۆنی باڵای مافەکانی مرۆڤ لە عێراق، لە کۆنفرانسێکی رۆژنامەنووسیدا رایگەیاند: “چەندین تووشبووی کۆرۆنا لەنێو بەندیخانەکاندا هەن، هەروەها ژمارەیەک فەرمانبەری چاکسازییەکانیش تووشی ڤایرۆسەکە بوون”.\nبەیاتی ئاماژەی بەوەشکرد کە مەترسی ئەوە هەیە ژمارەی تووشبووان لەنێو بەندیخانەکانی عێراقدا روو لە هەڵکشان بکات، ئەمەش بەهۆی ئەوەیە کە رێکارەکانی تەندروستیی جێبەجێ ناکرێت.\nجەختی لەوەش کردەوە کە پێویستە چەند رێکارێکی پێویست بگیرێتەبەر بۆ ئازادکردنی ئەو گیراوانەی کە تێوەنەگلاون بە کردەی تیرۆریستی و ئەو تاوانانەی کە زیان بە ئاسایشی دەوڵەت دەگەیەنن.\nعەلی بەیاتی روونیکردەوە توانای ئێستای بەندیخانەکان سێ هێندەی ئەو ژمارەیەیە کە لە بنەڕەتدا دەبێت تیایدابن.\nلەلای خۆشیەوە ئوسامە نوجێفی سەرۆکی بەرەی رزگاری نیشتمانی عێراق، داوای لە مستەفا کازمی کرد رێکاری بەپەلە بگرێتەبەر بۆ ئازادکردنی گیراوان، ئەمەش لەپێناو پاراستنی سەلامەتییان.\nبەپێی دوایین ئاماری وەزارەتی تەندروستیی عێراق، ژمارەی تووشبووان بە ڤایرۆسی کۆرۆنا گەیشتووەتە زیاتر لە 53 هەزار کەس، لەنێویاندا دوو هەزار و 160 گیانلەدەستدان هەبووە و 27 هەزار و 912 نەخۆشیش دوای چارەسەری پزیشکیی، چاکبوونەتەوە.


سوپای تورکیا لە کێوی کورد بنکەی سەربازی دەکاتەوە - Mehr News Agency\nAP ١٣٩٩ گەلاوێژ ٢١ ١١:٢٣\nتورکیا واز لە کوردستانی سووریا ناهێنێت؛\nسوپای تورکیا لە کێوی کورد بنکەی سەربازی دەکاتەوە\nسوپای تورکیا لە کێوی ستراتیژی ئەلرەقیم، لە نزیکی کێوی کورد هەڵکەوتوو لە باکووری لازقیە بنکەی سەربازی دەکاتەوە.\nبە ڕاپۆرتی ئاژانسی هەواڵی مێهر، بە گوێرەی هەواڵەکان لە سەرچاوە ئەمنییەکانەوە، دوابەدوای توند بوونەوەی پێکدادانەکانی ئەم دواییە لە نێوان سوپای تورکیا لەگەڵ هێزە دژبەرەکانی دەوڵەتی ناوەندی لە دەڤەری کێوی کورد هەڵکەوتوو لە باکووری لازقیە، هێزە چەکدارەکانی تورکیا لە تەپۆڵکەی ستراتیژی ئەلرەقیم لە سنووری ناوچەی حەداد بنکەی سەربازی دەکاتەوە.\nبە گوێرەی هەواڵەکان، هێزە چەکدارەکانی تورکیا ناردنی جیهازات و چەکی قورسیان بۆ دامەزراندنی ئەو بنکە سەربازیە بۆ ناوچەکە دەست پێکردووە. ئەو بنکە ئەگەر بکرێتەوە یەکەم شوێنی سەربازی سوپای تورکیا دەبێت کە لە بەرەکانی شەڕی سوپای سووریا دەکرێتەوە.\nشیاوی باسە لە پێکدادانەکان لە باکووری لازقیە و باشووری ئەدلەب لە یەکی ئۆگۆستی 2020 زیادی کردووە و دەیان کەس لە هێزەکانی سوپای سووریا و میلیشیاکانی دژبەری دەوڵەتی ناوەندی لە ئەو پێکدادانە کوژراون و بریندار بوون.


سەرۆکی شارەوانیى سلێمانى: حکومەت وەڵامى ١١ نووسراومان ناداتەوە\nحکومەتى هەرێم زیاتر لە ساڵێکە وەڵامى یانزە داواکاریى سەرۆکایەتیى شارەوانیی سلێمانى ناداتەوە، کە تیایدا داواى جێبەجێکردنى پڕۆژەکانیان کردووە، سەرۆکى شارەوانیى سلێمانیش ئاشکرای ده‌کات بۆ جێبه‌جێکردنی پڕۆژه‌کان پێویستیان به یه‌ک ملیار دینارە.\nزیاتر لە ساڵێکه سەرۆکایەتیى شارەوانیى سلێمانى بە مەبەستى جێبەجێکردنى پڕۆژەى ستراتیجى ١١ نووسراوى جیاوازى پێشکەش بە وەزارەتى شارەوانى و ئەنجوومەنى وەزیران کردووە، بەڵام تا ئێستا بە بیانووى قەیرانى دارایی وەڵامى هیچ یەکێک لە نووسراوەکانیان نەدراوەتەوە.\nتوانا کەمال جەلال، سەرۆکى شارەوانیى سلێمانى رایگه‌یاند: ״چەندین نووسراومان بۆ وەزارەتى شارەوانى و ئەنجوومەنى وەزیران کردووە، بەڵام تا ئێستا بە فەرمى وەڵاممان نەدراوەتەوە و تا ئێستاش لە ڕووى مەیدانى و کردارییەوە، هیچ بڕیارێک بۆ جێبەجێکردنى پڕۆژەکانمان نییە.״\nوتیشى: ״کۆى داهاتى شارەوانییەکان پێک هاتووە لە فرۆشتنى زەوییەکان ئەمەش لەسەر بڕیارى وەزیر خەرج دەکرێت، لەگەڵ ١٧%ی داهاتى ساڵانە کە دوو ملیار دینارە و ماوەى پێنج ساڵە بودجەى شارەوانییەکان خەرج نەکراوە، لەو کاتەوە زۆرینەى پڕۆژەکانمان پەکیان کەوتووە و ڕاگیراون، بۆ جێبەجێکردنى هەموو پڕۆژەکانیش لانیکەم پێویستمان بە یەک ملیار دینار هەیە.״\nسەرۆکى شارەوانیى سلێمانى وتیشی: ״لە ئێستادا پڕۆژەیەکى زۆرمان بۆ جێبەجێکردن هەیە، وەک درووستکردنى شەش جسر لەناو سەنتەرى شارى سلێمانى و قیرتاوکردنى شەقامەکان و درووستکردنى باخچە و شەقامى شەست مەترى، ئەمە جگە لە سیانەکردنەوەى زۆرێک لە پڕۆژەکانى ڕابردوو، هەروەها پڕۆژەى خزمەتگوزارى بۆ گەڕەکە نوێکان، وەک ئاو و ئاوەڕۆ و تێکەڵەڕێژکردنى کۆڵانەکان، گرنگترین پڕۆژە ستراتیژییەکانیش پێنج پڕۆژەى یەکتربڕن لەناو شەقامەکانى تاسڵوجە- بەکرەجۆ، مەلیک مەحمود، ناوچەى پیشەسازى، چوارچرا و تووى مەلیک.״


نوێنەری حکومەتی هەرێمی کوردستان لە بەریتانیا بەشدارى لە مەڕاسیمی ده‌رچوونی خوولی پێنجه‌می شوێنه‌وارناسان کرد\nTHU, 23 MAY 2019 08:24 Erbil, GMT +3\nSource: KRG-DFR DFR publication date: MON, 6 AUG 2018 23:39\nمۆزەخانەی بەریتانیا له بۆنه‌یه‌كدا بەبۆنەی تەواوبوونی خولی پێنجەمی ڕاهێنانی کاربەدەستانی بواری شوێنەوار لە عیراق و هەرێمی کوردستان له‌چوارچێوه‌ی پرۆژه‌کانی هاوکاری که له‌لایه‌ن حکومه‌تی بەریتانیاوە پشتیوانی لێده‌کرێت وه لەلایەن مۆزەخانەی بەریتانیا جێبه‌جێ ده‌کرێت تایبه‌ت به چۆنیەتی مامەڵەکردن لەگەڵ شوێنەوارە تێکدراوەکان لە هەرێم و عیراق، بڕوانامه‌ی به‌خشییه به‌شداربووانی خوله‌که که تێیدا ژماره‌یه‌ك شوێنەوارناس، ئەکادیمی، هونەرمەند، دیبلۆماتکار و ڕێکخراوە کەلتووریەکانی بەریتانیا ئامادە بوون .\nلەو مەڕاسیمەدا بەڕێز کاروان جەمال تاهیر نوێنەری حکومەتی هەرێمی کوردستان لە بەریتانیا ووتەیەکی پێشکەش کرد و وێڕای پیرۆزبایی کردن له به‌شداربوانی خوله‌که و به‌ڕێوه‌به‌رانی به‌شی ڕۆژهه‌ڵاتی ناوه‌ڕاست له مۆزه‌خانه‌ی به‌ریتانیا هاوکات ڕایگه‌یاند که بۆنه‌ی ده‌رچوونی به‌شداربووان هاوکاته له‌گه‌ڵ یادی چوار ساڵ تێپه‌ڕبوون به‌سه‌ر جینۆسایدی ئێزه‌دییه‌کان، که له‌م ڕۆژه‌دا تیرۆرستانی داعش گه‌وره‌ترین تاوانیان دژ بە پێکهاتە ئایینی و نەتەوەییەکان لە شنگال و گوندەکانی دەوروبەری ئەنجامدا بۆ دەربڕینی ڕق و کینەیان بەرامبەر گەلی کورد و پێکهاته‌کانی تر. ووتیشی: " داعش به دڕەندەترین و نامرۆڤانه‌ترین شێوه ڕەفتاریان بەرامبەر بە ئێزیدی و کریستیانه بێتاوانه‌کان لە شنگال و ناوچەکانی دەوروبەری ئەنجامدا کە تا ئێستاش ژمارەیەکی زۆری ژن و کچی ئێزیدی بێ سه‌رووشوێنن. ئەمڕۆ کاتی ئەوەیە کەوا یادەوەری ئەو قوربانیانە بکەینەوە و وه‌فای خۆمان ده‌رببڕین."\nنوێنەری حکومەتی هەرێم هەروەها ووتی: " سوپاس و پێزانینی خۆمان پێشکەش بە حکومەتی بەریتانیا و مۆزەخانەی بەریتانی دەکەین بۆ پشتیوانییان له پرۆژه‌یه‌كی ئاوها که گرینگی ده‌دات به پاراستنی شوێنەوارە کان له عێراق و به‌شیوه‌یه‌كی سه‌رده‌مییانه‌و به زانستی نوێ کادره‌کانمان ڕاده‌هێنن"، هاوکات کاروان جه‌مال ڕایگه‌یاند که عیراق زه‌ره‌رمه‌ندی گه‌وره‌ی شەڕ و پێکدادانەکان بووه و ته‌نها مرۆڤه‌کان جینۆساید نه‌کران ، به‌ڵکوو که‌لتوورو شوێنه‌واره‌کانیش جینۆساید و پاکتاوکران له‌سه‌ڕ ده‌ستی ڕه‌شی داعش، وه ئێستا پێویستمان بە هاوکاری و پشتیوانی کۆمەڵگای نیودەوڵەتی هەیە بۆ چاککردنەوەی شوێنەوارەکان، وه پێویستە هەوڵە ناوەخۆیی و نێودەوڵەتیەکان لە هەموو ئاسته‌کان یەکبخرێن بۆ ڕێگەگرتن لە وێرانکردنی کەلتوور و ڕفاندنی نایاسایی شوێنەوارەکان، وە دادگاییکردنی ئەو کەسانەی کە ئەو تاوانانە ئەنجام دەدەن. ئەو هەنگاوانەش دەبنە ڕێگر لەبەردەم ئەوانەی کە لە داهاتوودا بیر لە دووبارە ئەنجامدانی ئەو تاوانانە دەکەنەوە."\nهەر لە مەڕاسیمەکەدا دکتۆر ساڵح ئەلتمێمی باڵیۆزی عیراقی فیدڕاڵ لە بەریتانیا ووتارێکی پێشکەش کرد و تیشکی خستە سەر وێرانکاریەکانی بواری شوێنەواری لە عیراق لە سەر دەستی داعش. ووتیشی: " پاراستنی بواری شوێنەواری و کەلتوور کارێکی یەکجار گرینگە بۆ دووبارە بنیادنانەوەی شوێنەوارە وێرانکراوەکان لە سەرجەم شار و ناوچەکانی عێراق کە کەوتوونەتە ژێر دڕندایەتی داعش. بەرپرسیاریەتی هەموومانە کە ڕۆڵی کاریگەر ببینین و بەشداری لە دووبارە بنیادنانەوەی شوێنەوارەکانی عیراق بکەین."\nهەر لە مەڕاسیمەکدا ووتار لە لایەن سه‌رۆکی به‌شی ڕۆژهەڵاتی ناوەڕاست لە مۆزەخانەی بەریتانیا و پاشان هەر شەش کاربەدەستە ئافرەتەکانی عیراق کە دوویان لە هەرێمی کوردستانەوە هاتبوون پرێزینته‌یشنی کۆتایی خوله‌که‌یان پێشکەش کرد.\nلە کۆتایی مەڕاسیمەکەشدا خەڵات بەسەر بەشداربووەکان دابەشکرا بۆ سەرکەوتنیان لە یەکەمین قۆناخی خولەکەیان لە بەریتانیا.


بەوێنە؛ عومرەكارێكی كورد لە مەككە گیانی لەدەستدا – تۆڕی میدیایی خەڵک\n2019/03/20 - 3:50 PM\nوتەبێژی وەزارەتی ئەوقافی حكومەتی هەرێم ڕایدەگەیەنێت، ئێوارەی ئەمڕۆ لە شاری مەككەی پیرۆز هاووڵاتیەكی شاری سۆران بەهۆی نەخۆشی درێژخایەنەوە كۆچی دوایی كرد، دەشڵێت: “ئەم ئێوارەیە دوای ئەنجامدانی نوێژی مردوو لەمەككەی پیرۆز ئەسپەردەی خاك دەكرێت”.\nنەبەز ئیسماعیل، وتەبێژی وەزارەتی ئەوقافی حكومەتی هەرێم بە (خەڵك)ی ڕاگەیاند، ئێوارەی ئەمڕۆ چوار شەممە 20ی ئازاری 2019 عومرەكارێك لەمەككەی پیرۆز بەناوی (ئیبراهیم عەوڵا ڕەسوڵ) خەڵكی شاری سۆران بەهۆی نەخۆشی درێژخایەنەوە كۆچی دوایی كرد.\nڕاشیگەیاند، ئەم ئێوارەیە دوای ئەنجامدانی نوێژی مردوو لەمەككەی پیرۆز بەخاك دەسپێردرێت.\nحەج و عومرەهاووڵاتیانوەزارەتی ئەوقافی حكومەتی هەرێم\nڕابەری بزوتنەوە: نەورۆز هیچ پەیوەندیەكی بە مێژووی كوردەوە نیە


وەزیری پەروەردەی حکومەتی هەرێمی کوردستان وردەکاری ڕێنماییەکانی تایبەت بە خوێندکاران ڕووندەکاتەوە – بەڕێوەبەرایەتی گشتی پەروەردەی سلێمانی\nوەزیری پەروەردەی حکومەتی هەرێمی کوردستان وردەکاری ڕێنماییەکانی تایبەت بە خوێندکاران ڕووندەکاتەوە\nئە‌مڕۆ بە‌ڕێوە‌بە‌رایە‌تیی گشتیی ئە‌زموونە‌كانی وە‌زارە‌ت، بە نووسراوێكی فە‌رمی كە ئاڕاستە‌ی ھە‌موو بە‌ڕێوە‌بە‌رایە‌تییە گشتییە‌كانی پە‌روە‌ردە‌ی دە‌كات، وردە‌كاریی ڕێنماییە‌كان كە ئە‌نجوومە‌نی وە‌زارە‌ت پە‌سندی كردوون لە‌سە‌ر فە‌رمانە وە‌زارییە‌كانمان دە‌ردە‌چوێنێت.\nپارێزراو و تە‌ندرووست بن…\nرێنمایی وەزارەتی پەروەردە سەبارەت بە ڕاگرتنی سەرجەم خولەکانی (بەهێزکردن ، فێربوونی زمان).\nنوێترین گشتاندنی وەزارەتی پەروەردە/ بەرێوەبەرایەتی گشتی ئەزموونەکان


تیپی بێكەس دەبێتە پاڵەوانی خولی شەهید ئازاد هەورامی\nبە چاودێری لاهور شَیخ جەنگی بەرپرسی ئاژانس و پاراستن و زانیاری – هەرێم، تیپی ئاسۆ بەهاوكاری لیژنەی سەرپەرشتی تیپە میللیەكانی كەركوك خولی شەهیدی سەركردە ئازاد هەورامی بۆ تیپە مللیەكانی كەركوك سازكرد.\nدوای چەندین یاری لە خولەكەدا هەردوو تیپی بێكەس و شەپۆل گەیشتنە یاری كۆتایی خولەكەو تیپیبێكەس بە لێدانی یەكلاكەرەوەو بە ئەنجامی (5-4 ) گۆڵ یارییەكەی بردەوەو بووە پاڵەوانی خولەكە.\nسەبارەت بە خولەكە ئەمیر فەخرەدین سەرپەرشتیاری تیپی ئاسۆ بۆ لاپەڕەی وەرزشی (هەواڵ) وتی:” خولەكە بۆ بەرز ڕاگرتنی ساڵیادی شەهیدی سەركردە ئازاد هەورامی ساز كرا بوو، خولەكە بەهاوكاری لیژنەی سەرپەرشتی تیپە مللیەكانی كەركوك بوو 16 تیپی میللی كەركوك بەشداریان تێدا كردو یارییەكانیش بە شێوازی چوونە دەرەوە بە یەك دۆڕاندن بەڕێوەچوون”.\nلە كۆتایی لێدوانەكەیدا ئەمیر فەخرەدین سوپاسی ئەو دامودەزگایانەی كرد كە هاوكاریان بوونە بۆ سەرحستنی خولەكەو هیوای خواست بتوانن ئەم خولە بكەنە خولێكی ساڵانە”.\n9/9/2017 11:00:47 AM


هەرێمی کوردستان؛ دوو تووشبووی کۆرۆنا چاکبوونەوە - پرس میدیا\nHome سڵایدشۆو کوردستان کۆرۆنا هەواڵ هەرێمی کوردستان؛ دوو تووشبووی کۆرۆنا چاکبوونەوە\nهەرێمی کوردستان؛ دوو تووشبووی کۆرۆنا چاکبوونەوە\nپرس میدیا 5/03/2020 07:37:00 م سڵایدشۆو, کوردستان, کۆرۆنا, هەواڵ,\nبەڕێوەبەرایەتیی تەندروستیی پارێزگای هەولێر، ئاشکرایکرد، دوو تووشبووی ڤایرۆسی کۆرۆنا پەتاکەیان پەڕاندوە و چاکبوونەوە و دەچنەوە ماڵەکانی خۆیان.\nبەڕێوەبەرایەتیی گشتیی تەندروستیی پارێزگای هەولێر، راگەیاندراوێکی بڵاوکردەوە تێیدا هاتووە: "هاوڵاتیانی خۆشەویستی شاری هەولێر پێتان ڕادەگەیەنین کە (۲) نەخۆشی تووشبوو بە ڤایرۆسی کۆڕۆنا COVID – 19 دوای وەرگرتنی چارەسەری پزیشکی بەتەواوی چاکبوونەتەوە و باری تەندروستییان تەواو جێگیر بۆتەوە، وە پشکنینی تایبەتی یەکیان لەدوای یەکی بۆ کرایەوە کە نێگەتیڤ بوو و بڕیاردرا بنێردرێنەوە ماڵەوە".\n• کۆی گشتی چابووەکان گەیشتە (۱٦۹) کەس.\n٣ی ئایاری ۲٠۲٠\nBy پرس میدیا at 5/03/2020 07:37:00 م


ئیسرائیل فه‌رمانده‌یه‌کی باڵای حه‌ماس له تۆڵه‌ی هێرشێـکی موشه‌کی فه‌ڵه‌سـتینیـیه‌کان ده‌کوژێت\nی مانگی حه‌وت ٣١, ٢٠١٠\nگروپی چه‌کداری فه‌ڵه‌سـتینی حه‌ماس به‌ڵێـنی داوه تۆڵه‌ی کوشـتنی یه‌ک له فه‌رمانده باڵاکانی خۆی بکاته‌وه که له زنجیره‌یه‌ک هێرشی ئاسـمانی ئیسرائیلدا بۆ سه‌ر غه‌ززه کوژراوه.\nڕۆژی شه‌ممه و له میانه‌ی ڕێـوڕه‌سمی ناشـتنی ئه‌و فه‌رمانده کوژراوه‌ی حه‌ماس که به عیسا به‌تڕان ناسراوه، لایه‌نگرانی حه‌ماس له شه‌قامه‌کانی ناوه‌ڕاستی غه‌ززه‌دا ڕێـپـێوانێـکیان سـازکرد و هه‌ندێـکیان ته‌قه‌یان به ئاسـماندا کرد.\nده‌مڕاستی حه‌ماس سامی ئه‌بو زوهره ئه‌م هێرشه‌ی ئیسرائیلی به‌سته‌وه به بڕیارێـکی کۆماکاری عه‌ره‌ب که پـێشـتر هه‌فته‌ی ڕابردوو داویه‌تی و تیایدا بیرۆکه‌ی دانوسـتاندنی ڕاسـته‌وخۆی نێوان ئیسرائیل و فه‌ڵه‌ستینیـیه‌کان په‌سه‌ند ده‌کات. گوتی بڕیاره‌که ڕێـگه به ئیسرائیل ده‌دات له ئه‌نجامدانی تاوانه‌کانی به‌رامبه‌ر گه‌لی فه‌ڵه‌سـتین به‌رده‌وام بێت.\nگه‌واهیده‌ران و کارمه‌ندانی ته‌ندروسـتی ده‌ڵێن 11 که‌سی دیکه برینداربوون له ئه‌کامی ئه‌و هێرشه ئاسـمانیانه‌ی ئیسرائیل که له شه‌وی هه‌ینیـیه‌وه تا به‌ره‌به‌یانی شه‌ممه چه‌ند شوێنێـکی ناو غه‌ززه‌ی تیایدا کردونه‌ته ئامانج، له‌وانه چه‌ند باڵه‌خانه‌یه‌ک و تونێلی به قاچاخبردنی چه‌ک.\nکاربه‌ده‌سـتانی ئیسرائیل ده‌ڵێن ئه‌م هێرشانه‌یان له تۆڵه سه‌ندنه‌وه‌ی ئه‌و هێرشه موشـه‌کیـیه بووه که ڕۆژی هه‌ینی کراوه‌ته سه‌ر شـاری ئاشـکه‌لۆنی باشوری ئیسرائیل.


2016 يونيو 24 : Hekar.net\nبەرێز علی کوندێ سه ره دانا به روكێن شه ری ل میحوه رێ ناوه ران كر وهاریكاری گەهاندا پێشمەرگەی ل سەنگەرێن شەری ل محوەرێ ناورا\nالكاتب admin on 24 يونيو, 2016 · شاركنا الرأي\nئه ڤرو رێكه فتی2016/6/22لیژنا مه دگه ل به رێز(علی عونی)به رپرسێ لقێ سه ره دانا به روكێن شه ری ل میحوه رێ ناوه ران كر وهاریكاریا به رێز(علی كوندێ) ئێك ژ كه ساتیێن ده ڤه را شێخان گه هانده ده ستێ پێشمه رگه ی….\nحةيفى صالح مسلم بة فرياى سودان نةكةوت و دابةش بوو !!/دژوار فائق\nهوكارى قومى ئاينى بونة هوى جيابونةوةى جنوب سودان لة دةولةتى سودان بة پيچةوانةى بيركردنةوةى كويلانةى صالح مسلم !! جنوب سودان ٨٠٪ كريستيانى ئةفريقى غةيرة عرب بوون ١٨٪ موسلمانن . لة ١٩٥٥ كة سودان رزگارى بو لة كونوليالزمى بريتانى ، باشىوريةكان داواى فيدراليان لة سودان كرد بةلام رةت كراية و ولات دوچارى شةرى ناوخو بوةوةو چةندين سالى خاياند تا بة هاوكارى un و امريكاو اوروپا ريككةوتن كرا سالى ٢٠١١ راپرسى بكرى،، لة كانونى دوةمى ٢٠١١ ريفراندوم كرا بة ريژةى ٩٨.٨٣٪ دانيشتوانى جنوب سودان بريارى جيابونةوةيان داو لة حوزةيرانى ٢٠١١ بةرةسمى بوون بة دةولةتى سةربةخوى جنوب سودان … هوكارى جيابونةوةكة جياوازى زمان و كةلتورو فةرهةنگ و ئاين بوو … هةمو حيزبةكان ،، نةتةوةيى و ئاينى و علمانى…\nفه‌رموو ئه‌وه كردار… سووره مه‌رگه‌یی\nنه‌وشیروان مسته‌فا له كۆبوونه‌وه‌ی له‌گه‌ڵ مامۆستایانی زانكۆی گه‌رمیان له رۆژی 21ــ 6 ــ 2016 گوتی: ده‌وڵه‌ت به قسه درووست ناكرێ و كرداری پێویسته. كه‌س نكولی له‌وه ناكات كه درووست كردنی ده‌وڵه‌ت كرداری ده‌وێ، به‌ش به حاڵی خۆم زۆر خۆشحاڵ بووم كه بۆ یه‌كه‌مجار له نه‌وشیروان گوێبیستی راستی گوتن بووم، به‌ڵام له‌و راستی گوتنه‌شدا مه‌به‌ستی تایبه‌تی هه‌یه و ئه‌مجاره‌یان پێچه‌وانه‌ی گوتنه‌كانی تری، ده‌یه‌وێ به‌و راستی گوتنه‌ی ته‌مومژی چه‌واشه‌كاری بخاته سه‌ر ئه‌و راستییه‌ی كه پرسی گشتپرسی و هه‌و‌ڵه‌كانی راگه‌یاندنی سه‌ربه‌خۆیی كوردستان كه سه‌رۆك بارزانی رابه‌رایه‌تی ده‌كات، هه‌ر قسه و درووشمن و كرداریان له‌گه‌ڵ نییه، له‌و چه‌واشه‌كاریه‌شدا دوو ئامانجی شاراوه‌ی هه‌یه. یه‌كه‌میان:ـ نه‌وشیروان مسته‌فا به بیانووی نه‌بوونی كردار نه‌ك ده‌یه‌وێ خۆی له پرسێكی نه‌ته‌وه‌یی وا گرنگ بدزێته‌وه، به‌ڵكو…\nبۆ ئەوەی لەكاروانی سەربەخۆیی دانەبرٍین ، كوردانە برٍیار بدەن/ريبوار شوانى\nپەیامی سەرۆك بارزانی، هەستكردن و ئاماژەیەكی روونە بۆ برٍیاردان لە سەر سەربەخۆیی كوردستان.پەیامی 23/6/2016 ی سەرۆك مسعود بارزانی لە هەستكردن بە بەرپرسیاریەتی لە دۆخی ئێستەی ناوچەكە و بە تایبەتی هەرێمی كوردستان بۆیە بانگهێشتكردنی هەموو لایەنە سیاسییەكانی كوردستان بۆ كۆبوونەوە لە مەرٍ پرسی ریفراندۆم لە دوای كۆبوونەوە وگەرٍانەوەی لە ئەمەریكا لە ساڵی 2015 ، دەرخەری ئەو راستییەیە كە هەموو گرێیەكان تەنیا بە سەرۆك بارزانی دەكرێنەوە، چونكە كاریزمایە و خاوەن كەسایەتییەكی بەهێزە لەسەر ئاستی نێوخۆیی و دەولیدا، بۆیە بە راستی پێویستە هەموو لایەنە سیاسییەكانی كوردستان لەم دۆخە قورسەدا خەمخۆرانەتر بڕواننە ئەو دۆخە سیاسییەی كوردستان و بەرپرسانە و دڵسۆزانە و نیشتمانپەروەرانەتر و بە یەكڕیزی هەنگاو بنێن بۆ بەدەوڵەتكردنی كوردستان و چارەكردنی گشت قەیرانەكانی كوردستان و هەروەها بۆ…


سلێمان عەبدوڵا یونس - 6-01-2019 - 238704 جار خوێندراوەتەوە\nئەو شەوەی کاندیدەکەی بارزانی لە ھەڵبژاردنی سەرۆکایەتی کۆماری عێراق سەرکەوتنی بەدەسنەھێنا، ٤ چوار کەس، لەنزیکترین کەسایەتیە دیارەکانی ناو پارتی و پابەند بە ماڵباتی بارزانی، پێکی سەرکەوتنی دکتۆر بەرھەم ساڵح ھەڵدەدەن، ئەو ٤ چوار کەسایەتیە، لەو مەلاییانەن، بۆ چرکەیەک، پشتیان لە بارزانی نەکردوە . بەڵام ئەگەر لێرەدا پرسیارەکە ئەوە بێت، ئەی کەواتە بۆچی بەشکستی کاندیدەکەی بارزانی خۆشحاڵ بوون و بەسەرکەوتنی دکتۆر بەرھەم، پێکی سەرکەوتنیان نۆشی؟ وەڵامە ئەوەیە، چونکە ئەوان دەیانزانی، بارزانی لەم کەیسەدا بژاردە و بڕیاڕی ھەڵەیە و خەمی تێوەگلانی ئەویان بوو لەململانێ حزبیەکان!\nئێستا دوای ئەم سەردانە سەرکەوتوانەی دکتۆر بەرھەم وەک سەرۆک کۆمار و ئەو پێشوازیە فەڕمی و گەرم و گەورانەی لێی دەکرێت، نیشانەی ئەوەیە ئەو ٤ چوار سەرکردە دیارەی پارتی بەڕاستی وریا و وردبین بوون. چونکە ھەرزو بێگومان بون کە لەسەر ئاستی عێراق و ناوچەکە، سەردەمی سەرۆکایەتی دکتۆر بەرھەم ئیتر دیفاکتۆیە و پارتی لەھەولێرەوە و بەحزبۆکڕاتیەتێکی زەردەوە، کە ڕیفراندۆم و کورتبینی سیاسی بڕشتی لێ بڕیوە، ناتوانێت پێشی پێ بگیرێت.\nلەڕاستیدا دڵسۆزی بۆ بارزانی، دابڕاندیەتی لە ململانێ کەسی و حزبیەکان، نەک تێوەگلاندنی وەک ئەوەی ئێستا لەئارایە و بازنەیەکی بچوکە حزبی بەرژەوەندخواز، ڕۆژانە بەخەتێکی ناقۆڵای زەرد وێنای سیاسەتی بۆ دەکەن وەک ئەوەی بەدەر لەناوبانگی خۆی لەدواھەمین سەردانەکەی بەغدای ماڵ بە ماڵی سەرکردە عێراقیەکان گێڕایان. ئاخر ھەر نەبێت لەبەر خاتری بارزانی ھەقە سەرکردە و کادرە دیارەکانی پارتی دلێرانە دەنگ ھەڵبڕن و ھەنگاوی ژیرانە بھاون و وەک ئەوەی ھەیە تابلۆی سەرکەوتن و دەرکەوتنی بەرھەم ساڵح وەک سەرۆکی ئەلتەرناتیڤ بۆ بنیاتناوەی سەردەمی زێڕینی تاڵەبانی نیشانی بارزانی بدەن. چونکە ئەوە بارزانی دەباتەوە ناو چوارچێوەی ئەو دۆخە کارێزماییەی جاران کە سەردەمانێک، سەرکردە عێراقیەکان ڕیزیان دەبەست بۆ سەردانیکردنی.


کوردیپێدیا - پەیامێکی دۆستانە بۆ هەڵسوراوان و لایەنگرانی بزوتنەوەی گۆران\n📝 پەیامێکی دۆستانە بۆ هەڵسوراوان و لایەنگرانی بزوتنەوەی گۆران | پۆل: بەڵگەنامەکان | زمانی بابەت: 🏳 کوردیی ناوەڕاست\nپەیامێکی دۆستانە بۆ هەڵسوراوان و لایەنگرانی بزوتنەوەی گۆران\nدۆستانی ئەزیزو هاوڕێیانی خۆشەویست\nهەموتان ئەزانن بزوتنەوەی گۆڕان پڕ بووە لە کێشەو ئەنگێزەی شەخسی و چەقۆ لە یەک سوین، گروپی بەزۆر داسەپاو ڕۆڵێکی ئێجگار خراپ ئەگێڕێت،دژی بنەماکان و بەرنامەو پرەنسیپەکانی بزوتنەوەی گٶران کە بۆ یەکەمین جار لەسەر ئەو ئەساسنامانە دروست بوو.\nشاردنەوەی کێشەکان و هەوڵدان بۆ دەم بەستن و تەخوینکردنی دڵسۆزانی گۆڕان و رەخنەگرتن ئیتر سەردەمی بەسەر چوە، ئێستا لەهەر کاتێک زیاتر جەماوەری کوردستان لە حەقانیەتی ئەم کێشانەی نا وگۆران ئاگادارن و ئەزانن خەریکە بە تەواوی لاوازی ئەکات و ئەیکاتە دوکانێکی سیاسی بۆ گروپێکی زاڵ کە مەشخەڵەیان بەرژەوەندی ئابوری و پۆستە نەک بەسەمەر گەیاندنی ئاوات و ئامانجەکانی کاک نەوشیروانی ڕەحمەتی و ڕۆحی گۆڕانخوازی.\nلێرەوە هەم پێشنیارێکی هاوڕێیانەو هەم داواکاریەکی دۆستانەتان لێ ئەکەم، لە دەرفەتێکداو لە کاتێکی نزیکدا کۆبونەوەیەکی جەماوەری لەسەر گۆرەکەی ڕەوانشاد کاک نەوشیروان مستەفا لە گردی زەرگەتە ساز بکەن وداوا بکەن بە زوترین کات کێشەکانی ناو گۆڕان چارەسەر بکرێت و بیگەییەننە نەتیجەیەک کە گۆران بکاتەوە بە گۆڕانەکەی جاران و یەکگرتوانە تێکۆشان درێژە بدەن بۆ ئاڵوگۆڕ لە کۆمەلگادا.\nفشارەکانی ئێوە باشترین ڕێگایەکە،بۆ ئەوەی ئەم بزوتنەوەیە پارچە پارچە نەبێت و لە خەمی گشتیدا بێت نەک لە خەمی کێشە دەرونیەکانی خۆی، ڕێگایەکی تەواو تەندروستە تا ڕەنجی سەدان هەزار گۆرانخواز،ملیۆن ئینسانی کورد کە دڵی بە گۆرانکاری خۆشەو مەیلی بە بوون و گەورەبوون و بەسەمەرگەیاندنی بزوتنەوەی گۆڕان هەیە.\nبە هیوای کاری عەمەلی بۆ هەموو دڵسۆزان و هەڵسوڕاوانی گۆڕان\nئارام ئەحمەدئارام ئەحمەد\n#ئارام ئەحمەد | #07-08-2018 |\n➕ ئەم بابەتە لەلایەن: (هاوڕێ باخەوان)ەوە لە: Aug 8 2018 11:03AM تۆمارکراوە


ماڵپەری فیردەوس | هۆکاری دابەزینی سورەت الرحمان چییە ؟ بۆچی ئەم ئایەتە (( فبٲی ءالاء ربکما تکذبان )) زۆر جار دووبارە کراوەتەوە ؟\nسەردێری پرسیار: هۆکاری دابەزینی سورەت الرحمان چییە ؟ بۆچی ئەم ئایەتە (( فبٲی ءالاء ربکما تکذبان )) زۆر جار دووبارە کراوەتەوە ؟\nبەرواری دانان :2018-10-12 کۆدی پرسیار:573\nپرسیار // هۆکاری دابەزینی سورەت الرحمان چییە ؟ بۆچی ئەم ئایەتە (( فبٲی ءالاء ربکما تکذبان )) زۆر جار دووبارە کراوەتەوە ؟\nوەلام // سەبارەت بە هۆی دابەزینی ئەم سورەتە دوو وتە هەیە :\nیەکەم : هەندێک زانا دەلێن هۆی دابەزینی سورەت الرحمان ئەوە بوو کاتێک موشریکەکان وتیان ڕەحمان کێیە و ئینکاری ناوی ڕەحمانیان دەکرد ، خوای گەورە دەفەرمووێت : (( ٳذا قیل لهم اسجدوا للرحمان قالوا وما الرحمان ٲنسجدوا لما تٲمرنا وزادهم نفورا (٦۹) )) الفرقان ، واتە : ئەگەر بە موشریکەکان گوترابا : کە سوجدە بۆ رەحمان ببەن ، یاخی دەبوون ، دەیان وت ڕەحمان کێیە ؟ ئایا سوجدە ببەین بۆ ئەوەی فەرمانمان بکەیت ؟ لە کاتێکدا ئێمە نایناسین ، فەرمان کردن بە سوجدە دروکەوتنەوە و سل کردنەوەیانی زیاد کرد .\nدووەم : هەندێک زانا دەلێن هۆی دابەزینی ئەوە بوو لەبەر وتەی موشریکەکان بۆ پێغەمبەر سەلامی خوای لێ بێت دەیات وت (( ولقد نعلم ٲنهم یقولون ٳنما یعلمە بشر .....(۱۰۳) )) واتە : ئێمە باش دەزانین کە پێت دەلێن هەر مرۆڤە ئەم قورئانەی فێر دەکات .\nقرطبی ڕەحمەتی خوا لێ بێت سەبارەت بە ئایەتی سەرەتای سورەت دەفەرمووێت : (( دابەزی کاتێک وتیان : ڕەحمان کێیە ؟ هەندێک دەلێن دابەزی وەک وەلام بۆ خەلکی مەکە کاتێک وتیان : (( ٳنما یعلمە بشر )) ، و هو رحمان الیمامە ، هاوکاری موسەیلەمەی درۆزنیان دەکرد ، خوایی گەورە ئەم ئایەتە دابەزاند (( الرحمان (۱) علم القرءان (۲) )) الجامع الاحکام القرءان ج۲۰ لاپەڕە ۱۱۲\nخەلکانێک خۆیان بە موسلمان دادەنێن ئینکاری سیفەتی ڕەحم بۆ خوای گەورە دەکەن ، دەلێن : ( لٲن الرحمة انعطاف ، ولین ، و خضوع ، ورقة ، وهذا لایلیق بالله ) واتە : چونکە ڕەحم سۆز و نەرم و نیانی و لاوازی و زەلیلی تێدایە ، کە ئەمەش شیاو نییە بۆ خوای گەورە نابێت بەم شێوەیە وەسفی بکەیت .\n(۱) چەندین بەلگە لە قورئان و سونەت ڕوون و ئاشکران کە خوای گەورە سیفەتی ڕەحمی هەیە .\n(۲) لە ڕووی عەقلەوە هاتنی هەر نیعەتێک و خۆشی و لادانی هەر نەخۆشییەک ئاسەواری ڕەحمی خوای گەورەیە .\n(۳) نابێت لە ناو سیفەت دا خوای گەورە بچوێنی بە دروست کراوەکان ، کە ئەمە یەکێک لە گرینگترین بنچینەکانی ئەهلی سونە .\n(٤) دەلێن هیچ دژی بۆ مڕۆڤیش نییە ئەگەر بە ڕەحم بێت لەهەمان کات دا لاواز و زەلیلیش نییە کار لە دەسەلاتی ناکات .\nسەبارەت بە دووبارە بوونەوەی ئەم ئایەت : (( فبای الاء ربکما تکذبان )) واتە : جا ئیتر بە کام نیعمەت لە نیعمەتەکانی پەروەردگارتان ناشوکری دەکەن بەدرۆی دەخەنەوە ئەی مرۆڤ و جنۆکە .\nئەم ئایەتە سی و یەک (۳۱) جار دووبارە کراوەتەوە ، بۆ ئەوەی دان بە نیعمەت بنێن و جەخت لە بیرکردنەوەی نیعمەتەکان بکەن .


www.komalah.org - با له‌به‌رانبه‌ر كوشتاری كرێكارانی كۆمپانیای نه‌وت له‌عێراق بێ ده‌نگ نه‌بین\nلاپه‌ڕه‌ی سه‌ره‌کی | وتار | با له‌به‌رانبه‌ر كوشتاری كرێكارانی كۆمپانیای نه‌وت له‌عێراق بێ ده‌نگ نه‌بین\nبا له‌به‌رانبه‌ر كوشتاری كرێكارانی كۆمپانیای نه‌وت له‌عێراق بێ ده‌نگ نه‌بین\nبه‌پێی راپۆرته‌كان، ئێواره‌ی رۆژی جومعه ١٣ی مانگی دێسامبری ٢٠١٣ دوو مینی بوسی هه‌ڵگری كرێكارانی نه‌وت كه به‌ره‌و مه‌نده‌لێ ده‌ڕۆیشتن، له‌نزیك ئاوایی "مه‌حمو زیدانی خه‌لف" له‌رێگای "نه‌وتخانه‌ی-مه‌نده‌لی" له‌ده‌وروبه‌ری شاری خانه‌قه‌ین له‌لایه‌ن كه‌سانی نه‌ناسراوه كه‌وتنه به‌ر ده‌ستدڕێژی گولله. به‌هۆی ئه‌و هێرشه جه‌نایه‌تكارانه‌یه، به‌داخه‌وه ١٩ كرێكار گیانیان له‌ده‌ستداو ٧ كرێكاری دیكه‌ش بریندار بوون. له‌نێو كرێكاره کوژراوە‌كاندا، ١٦ كه‌سیان كرێكارانی ئێرانی بوون كه له‌به‌شی ته‌عمیری لوله‌ی نه‌وت له‌لایه‌ن شیركه‌تی گازی ئێرانه‌وه دامه‌زرابوون و ٣ كه‌سی دیکەیان خه‌ڵكی عێراقن. به‌وته‌ی به‌رپرسی پۆلیسی ناوچه‌ی خانه‌قه‌ین له‌وتووێژ له‌گه‌ڵ سایتی "خه‌ندان"، به‌چه‌كی "بی كه‌ی سی" هێرش كراوه‌ته سه‌ر ئەو كرێكاران و كۆمه‌ڵكوژ كراون و ته‌رمه‌كانیان بۆ پزیشكی قانونی گواستراوه‌ته‌وه. هه‌واڵنێریه‌كانی حكومه‌تی ئێران، له‌وانه "ئیلنا" ژمارەی كرێكارانی کوژراوی ئێرانی له‌و هێرشه‌دا ١٦ كه‌س و ژماره‌ی بریندار بووانی ٨ كه‌س راگه‌یاندووه. كوشتاری كرێكاران چ له‌لایه‌ن كه‌سانی چه‌كداری نه‌ناسراوه‌و، چ له‌لایه‌ن ترۆریسته‌كانی ئیسلامی و چ به‌هۆی نائه‌منی شوێنی كار و نه‌بوونی یاسای كار كه له‌سه‌ره‌تایی ترین مافی کرێکاران داکۆکی بکات، به‌تایبه‌ت كرێكارانی كۆچبه‌ر له‌عێراق و له‌به‌شی له‌حاڵی گه‌شه‌ی ئەم وڵاته ،واته كوردستان ، بووه به‌شتێكی ئاسایی و رۆژانه.\nئێواره‌ی سێ شه‌ممه ١٩ی مانگی سه‌رماوه‌زیش چوار كرێكاری ئێرانی له‌دوو رووداوی جیاجیای گازگرتووییدا، له"هه‌ولێر و سلێمانی" گیانیان له‌ده‌ست دا. سێ كه‌س له‌و كرێكارانه كه له‌پڕۆژه‌ی بیناسازی "ده‌شتی به‌هه‌شت" له‌نزیك هه‌ولێر كاریان ده‌كرد، به‌هۆی گازی خه‌ڵوزه‌وه گیانیان له‌ده‌ستداوه. به‌پێی راپۆرتی سایتی "ئاوێنه" له‌سه‌ره‌تای ئه‌مساڵی زایینیه‌وه تا ئێستا، لانیكه‌م ٦٥ كرێكار له‌هه‌رێمی كوردستان كه‌زۆربه‌یان كرێكاری كۆچبه‌رن، به‌هۆی نائه‌منی شوێنی كار گیانیان له‌ده‌ست داوه. چالاکانی هەلسووراوی بواری بزوتنەوەی کرێکاری رێژەی کرێکارانی گیانبختکردوو به هۆی نائەمنی شوێنی کار ٨٥کەس باسدەکەن . هه‌روه‌ها ده‌یان كرێكاری دیكه‌ش به‌هۆی رووداوی شوێنی كار، كه‌م ئه‌ندام بوون. كرێكارانی كه‌م ئه‌ندام، به‌هۆی به‌هره‌مه‌ند نه‌بوون له‌كه‌مترین ئیمكاناتی ده‌رمانی، خزمه‌تگوزاری و دابین نەبوونی ژیانی خۆیان و بنه‌ماڵه‌كه‌یان له‌هه‌ر چه‌شنه بیمه‌یه‌ك بێبه‌ش كراون، ئه‌وه له‌حاڵێكدایه كه‌زۆربه‌ی ئه‌و كرێكارانه نان هێنەری بنه‌ماڵه‌ن و پاش لە کارکەوتوویی لە شوێنی کار، ده‌بێ تا كۆتایی ته‌مه‌نیان ژیانێكی پڕ له‌ژان و ئازار و به‌كه‌م ئه‌ندامیه‌وه تێپه‌ڕ بكه‌ن.\nكرێكارانی كۆچبه‌ری ئێرانی كه به‌حه‌قده‌ستی كه‌متر له‌كرێكارانی خۆجێی، له‌گه‌ڵ نه‌بوونی شوێنی گونجاو بۆ نیشته‌جێ بوون و به‌كه‌مترین ئیمكاناتی ته‌ندروستی و ژیان له‌وڵاتی عێراقی نائه‌من و شه‌ڕلێدراو و به‌شی سه‌قامگیرتری ئەم وڵاته، واته كوردستان به ناچاری مل به‌كاری مه‌ترسیدار و دژوار دەدەن، خۆیان قوربانیانی ده‌ستی جه‌نایه‌تكارانی ئیسلامی ده‌سه‌ڵاتدار له‌ئێرانن كه به‌هۆی نه‌بوونی كار و دابین نه‌بوونی ژیان و به‌ڕێوە نەچوونی گوزەرانی خۆیان و بنه‌ماڵه‌كانیان ناچار به‌كۆچكردنی بۆ وڵاتانی دراوسێ، له‌وانه عێراقی نوقمی شه‌ڕ و كوشتار دەبن تا به‌ڵكوو پاروه نانێك بۆ درێژه‌ی ژیان له‌جه‌هه‌نه‌می ئێرانی ژێر ده‌سه‌ڵاتی كۆماری ئیسلامی به‌ده‌ست بێنن. به‌ڵام به‌داخه‌وه بنه‌ماڵه‌یه‌كی زۆر له‌ئێران كه چاوەروانی به‌دابین كردنی ژیانی خۆیان له‌لایه‌ن سه‌رپه‌ره‌ستی بنه‌ماڵه له‌كوردستانی عێراقن، هه‌موو مانگێك چه‌ندین بنەماڵه له‌گه‌ڵ په‌یكه‌ری بێ گیانی ئازیزانی خۆیان له‌وانه باوك، براو نان هێنەری بنه‌ماڵه به‌ره‌وڕوو ده‌بنه‌وه كه دەبنه قوربانی شوێنی كاری نائه‌من یان كوشتار به‌ده‌ستی جه‌نایه‌تكاران و گروپه تیرۆریست و مرۆڤ كوژەکان له‌عێراق. ئه‌و جینایه‌تكارانه بۆ گه‌یشتن به‌ئامانجی نامرۆڤانه‌ی خۆیان له‌هیچ جینایه‌تێك سڵ ناكه‌ن. كرێكارانی كۆچبه‌ری ئێرانی له‌عێراق یان له‌كوردستانی عێراق، له‌پێش هه‌موو شتێكه‌وه قوربانی بێكاری، سته‌م، سه‌ركوت و چاره‌ڕه‌شیه‌كن كه‌كۆماری ئیسلامی ٣٤ ساڵه به‌سه‌ر كۆمه‌ڵگای ئێراندا، به‌تایبه‌تی چینی كرێكار و تووێژی كه‌م داهات و بێبه‌شی كۆمه‌ڵگادا سه‌پاندوویه، كه‌ناچار ده‌بن ئا‌وه‌ها شوێنی ژیانی خۆیان بۆ به دەست هێنانی پاروه نانێك به‌جێ بێڵن. كرێكارانی كۆچبه‌ر دواتر، قوربانی قازانجپه‌ره‌ستی و چه‌وساننه‌وه‌یه‌ك دەبن كه‌سه‌رمایه‌دارانی كورد و عه‌ره‌ب له‌كوردستانی عێراق و له‌گشت عێراق له‌هێزی كاری هه‌رزان و كه‌م ته‌وه‌قوعی ئەوان كه به‌هیمه‌تی كۆماری ئیسلامی هاوپه‌یمانیان،پێشکەشیانکراوه، ئه‌وپه‌ڕی سوئیستفاده ده‌كه‌ن. هه‌ژاری داسه‌پێندراوی كۆماری ئیسلامی به‌سه‌ر چینی كرێكاری ئێران، هێزی كاری هه‌رزان و خاموشی خستووه‌ته به‌رده‌ستی چینی سه‌رمایه‌داری عێراق و كوردستان و وڵاتانی دراوسێی، كه هه‌موو رۆژێك له‌وپه‌ڕی بێ به‌زه‌ییدا قوربانیان لێ ده‌گرێت و سه‌رمایه‌دارانی میواندار، كه‌مترین به‌رپرساریه‌تیه‌ك وه‌ئه‌ستۆ ناگرن. زۆرترین كۆشكه‌كانی رازاوه‌و به‌وته‌ی خه‌ڵكی عێراق و به‌تایبه‌تی له‌به‌شی كوردستانی "گه‌ڕه‌كی فێرعه‌ونه‌كان، به‌هه‌شتی شار، گوندی ئاڵمانی، گوندی ئیتالی و هیتر" له‌نێو دڵی شارەکانی سلێمانی، هه‌ولێر، دهوك و شوێنه‌كانی دیكه، به‌رهه‌می چه‌وساننه‌وه‌ی تووندو هه‌رزانی هێزی كاری چینی كرێكار، به‌تایبه‌تی هێزی كاری شاره‌زا و حرفەای هه‌رزانی كرێكارانی ئێرانیه كه‌جه‌نایه‌تكارانی ئیسلامی به‌سه‌پاندنی به‌ملیۆن كرێكاری بێكار به‌سه‌ر كۆمه‌ڵگای ئێراندا، ٤٨٥ هه‌زار تمه‌ن حه‌قده‌ستی مانگانه‌ی كرێكاری له‌سه‌ركار به ٥ یان ٦ ئه‌ندامی بنه‌ماڵه‌وه، ئه‌گه‌ریش كارێك په‌یدا بكات، ٤٠ له‌سه‌د ئاوسان و له‌سه‌دا ٦٠ی ژیانی ژێر هێڵی هه‌ژاری و ده‌یان بابه‌تی سته‌م و چه‌وساننه‌وه‌ی دیكه به‌سه‌ر چینی كرێكار و خه‌ڵكی سته‌مدیتووی ئێران؛ باشترین و گه‌وره‌ترین خزمه‌تی كۆماری ئیسلامی، به‌دۆستان و هاوپه‌یمانانی ئیسلامی له‌ودیوی سنووره‌كان و له‌خاكی عێراقه. هه‌روه‌ها ناردنی كچانی كه‌م ته‌مه‌نی ئێران بۆ شێخنشینه‌كانی خه‌لیج و وڵاتانی دیكه‌ی عه‌ره‌بی یه‌كێك له بەرهەمەکانی "هه‌نارده‌كردنی شۆڕشی ئیسلامی" بۆ ده‌ره‌وه‌ی سنووره‌كانی ئێرانه. هەروەها هەنارەکردنی هێزی كاری هه‌رزانی چینی كرێكار بۆ ده‌ره‌وه‌ی سنووره‌كانی ئێرانیش كه تا ئێستا به‌قیمه‌تی قوربانی بوونی ده‌یان و سه‌دان كه‌س له‌كرێكاران ته‌واو بووه، یه‌كێكی دیكه له‌به‌ره‌كه‌ته‌كان و خزمه‌ته‌كانی كۆماری ئیسلامی به‌سه‌رمایه‌ی جیهانی و ناوچه‌یی به‌ئه‌ژمار دێت.\nله‌وڵاتی شه‌ڕلێدراوی عێراقدا، هه‌ر خزمه‌تكار و به‌رپرسێكی سوپاو ئیداری ئەم وڵاته له‌رۆژی رووناكدا به‌ده‌یان ماشێنی هێزی چه‌كدار و جاروبار به‌هێلیكوپتێر سه‌فه‌ر ده‌كه‌ن و پارێزگاریان لێده‌كرێت. به‌ڵام ده‌یان كه‌س له‌شه‌ریفترین مرۆڤه‌كانی ئه‌و كۆمه‌ڵگایه، كرێكار، پسپۆڕ و شاره‌زاو كه‌سانێك كه‌گشت سه‌روه‌ت و سامانی كۆمه‌ڵگا به‌رهه‌می كار و زه‌حمه‌تی ئه‌وانه، له‌شه‌وداو له‌نێو دوو مینی بووسداو له‌ناوچه‌ی شه‌ڕلێدراودا، به‌بێ كه‌مترین پارێزگاری ئه‌منیه‌تی ده‌نێردرێنه قه‌تڵگای تیرۆریسته‌كان و كه‌سیش به‌رپرس و وەڵامدەرەوە نییه؟ ئه‌گه‌ر هه‌ر كام له‌كرێكارانی گیانبه‌ختكردوو ده ده‌قیقه یان نیو سه‌عات دەرەنگتر له‌شوێنی كاره‌كایه‌دا ئاماده بن، ده‌یان جار له‌لایه‌ن خاوه‌نكار و نوێنه‌ره‌کانیەوه لێپرسینه‌وه‌ی لێده‌كرێت، به‌ڵام له‌به‌رانبه‌ر كوشتاری ئه‌واندا و بنه‌ماڵه بێ سه‌رپه‌ره‌ست و داغدارەکانیاندا، بێ گومان كه‌س وڵامده‌ره‌وه نییه‌و به‌رپرساریه‌تی ده‌خه‌نه ئه‌ستۆی بكوژان؟! گومانی تێدانییه ئه‌و تاوانبار و ئینسان کوژانەی كه‌ئێواره‌ی رۆژی جومعه به‌ره‌وڕووی كرێكارانی بێ دیفاع و ماندوو له‌كار، چه‌كیان كێشاو ئه‌وانیان دایه به‌ر ده‌ستڕێژی گولله، بكوژ و جه‌نایه‌تكار و هۆكاری مردنی ئه‌و ١٩ مرۆڤه چه‌وساوه‌و بێ تاوانه‌ن. به‌ڵام به‌هه‌مان راده‌ش گومانی تێدا نییه كه‌سه‌رمایه‌داران و ده‌وڵه‌تانی پشتیوانی ئه‌وانیش له‌ئێران و عێراق كه‌بارودۆخ و ئیمكانات بۆ چه‌وساننه‌وه‌و كۆچكردنی زۆره‌ملی كرێكاران و نائه‌منی شوێنی ژیان و دەرئەنجام كوشتار و كۆمه‌ڵكوژی به‌كۆمه‌ڵی ئه‌وان ده‌ڕه‌خسێنن، به‌رپرس و وڵامدەرەوه له‌به‌رانبه‌ر كۆمه‌ڵكوژی ئه‌م كرێكارانه‌و بنه‌ماڵه‌كانیان.\nچینی كرێكار له‌ئێران و عێراق، به‌تایبه‌تی هه‌ڵسووڕاوان و تێكۆشه‌رانی ئه‌و چینه پێویسته‌و ده‌توانن تۆڵه‌ی كوشتاری هاوڕێ و هاوچینه‌كانیان به وشیاری، یه‌كگرتووی و خه‌باتی رێكخراو، بۆ وه‌دیهێنانی مافه‌كانی هه‌نوكه‌یی و ده‌ستبه‌جێیان هه‌تا له‌گۆڕنانی نیزامی زاڵمانه‌و نامرۆڤانه‌ی سه‌رمایه‌داری، ده‌وڵه‌ته‌كانی پارێزه‌ری ئه‌وان و گروپه‌كانی تیرۆریست و مرۆڤ كوژ هه‌رچی زۆرتر له‌گه‌ڵ یه‌ك هاوئاهه‌نگ و هاوده‌نگ کەن. پێویسته به‌رانبه‌ر به‌كوشتاری كرێكارانی شیركه‌تی نه‌وت له‌عێراق كه گۆشه‌یه‌ك له‌جه‌نایه‌تی رۆژانه له‌و وڵاته شه‌ڕلێدراوه و قوربانی "نه‌زمی نوێی ئه‌مپریالیستی" و شه‌ڕخوازی ئه‌مریكایه و گه‌شه‌ی تیرۆریزم به‌رهه‌می ئه‌و شه‌ڕه‌یه، بێ ده‌نگ دانه‌نیشین و وێڕای ناساندن و دۆزینه‌وه‌ی بڕیارده‌ران و به‌ڕێوه‌به‌رانی كوشتاری به‌كۆمه‌ڵی كرێكارانی ئێرانی و عێراقی، به‌هاوكاری و یارمه‌تی مادی و مه‌عنه‌وی بنه‌ماڵه‌ی داغداری كرێكارانی قوربانی له‌هه‌ر دوو وڵات بچین.


رائیدی پۆلیس سەركەوت كاڕەش وتەبێژی بەڕێوەبەرایەتیی بەرگریی شارستانیی هەولێر بۆ گوڵان: پێشبینی دەكرێت ڕووداوە سرووشتییەكان زیاتر ببن، پێویستە ئێمەش لە ئاستی ئەو گۆڕانكارییانەدا بین\nگرنگە دەزگا خزمەتگوزارییەكان لە ئاست گۆڕانكارییە ژینگەییەكاندا بن و، ڕۆڵ و ئەركی بەرگریی شارستانییش ڕۆڵێكی گەورە و گرنگە لە پاراستنی سەروماڵی هاووڵاتییاندا، كە شایستەی ئەوەیە هەموو بایەخێكی پێ بدرێت، بۆ ئاشنابوون بە ڕۆڵی ئەم لایەنە گرنگە و ئەرك و كارەكانیان، گوڵان دیمانەیەكی لەگەڵ ڕائیدی پۆلیس سەركەوت كاڕەش وتەبێژی بەڕێوەبەرایەتیی بەرگریی شارستانی هەولێر ئەنجام دا.\n* ئایا ئێوە وەك بەرگریی شارستانیی هەولێر لە ڕووی ئامێر و لۆجستێك لە چ ئاستێكدان، وەك دەزانین لە دونیای پێشكەوتن و تەكنەلۆژیادا ئەو بوارەش پێشكەوتنی زۆری بەخۆیەوە بینیوە؟\n- بەرگریی شارستانی دەزگایەكی خزمەتگوزاریی گشتییە، كە كار دەكات بۆ كەمبوونەوەی قەبارەی زیانەكان، چ گیانی بێت، یان ماددی، ئێمە ئەرك و كارمان زۆرە، وەك وەڵامدانەوەی ڕووداوە سرووشتییەكان و كارەساتە دەستكردەكان و قەیرانەكان و ئەو ڕووداوانەی كە ڕۆژانە ڕوودەدەن، كە هاووڵاتیان پێویستیان بە یارمەتی هەیە. بەرگریی شارستانی چەندین ئەركی دیكە لەخۆ دەگرێت، وەك ئاگركوژاندنەوە و دەركردنی ڕێنماییەكان بۆ هۆشیاریی هاووڵاتیان و ڕزگاركردنی هاووڵاتی لە خنكان، ئەویش لە ڕێگەی تیمەكانی ژێرئاو و...هتد. لە هەرێمی كوردستانیشدا تا ئەندازەیەكی باش گرنگی بە بەرگریی شارستانی دراوە و ئامێر و كەلوپەل و پێداویستیمان لە بەردەستدایە، بەڵام دەبێت بەپێی گەشەكردن و بەرفراوانبوونی دەزگا خزمەتگوزارییەكان، بەتایبەت بەرگریی شارستانی لەگەڵ پێشكەوتنەكاندا بڕوات. لەلایەكی دیكەوە ئەگەر بگەڕێینەوە بۆ ساڵانی حەفتا و هەشتا و نەوەتەكان و بەشێكی دوو هەزارەكانیش، لە ناو شاری هەولێردا ئەو جۆرە باڵەخانە بەرز و گەورانەمان نەبوو، بەڵام ئێستا باڵەخانەی بەرز و ستوونی دروست دەكرێت، بۆیە دەبێت لە ئاست ئەو گەشەكردنەدا ئێمەش بەرەوپێشەوە بچین و، پێویستە لە ڕووی هەموو پێداویستییەكانی بەرگریی شارستانی وەك دابینكردنی ئۆتۆمبێلی پەیژەی ڕزگاركردن و، هێزی مرۆییەوە گرنگیی زیاترمان پێ بدرێت، بەتایبەتی كە پێویستمان بە كارمەند و بنكەی زیاتر هەیە. ئێستاش بە هۆی گۆڕینی كەشوهەوا و ژینگەی هەموو جیهانەوە، كارەساتە سرووشتییەكان زیاتر بوون، هەر وەك ئەوەی لە ماوەی ڕابردو و لەساڵی ڕابردوودا دوو لافاوی زۆر گەورە لە شاری هەولێر ڕووی دا، هەروەها بومەلەرزە، كە لە چەند ڕۆژی ڕابردوو لە سنووری چەمچەماڵ و قەرەداخ و شاری سلێمانی چەندین بوومەلەرزە بە پلەی جیاواز ڕوویان دا و، پێشبینی دەكرێت كارەساتە سرووشتییەكان زیاتریش ببن، بۆیە گرنگە لە ئاست ئەو گۆڕانكارییە ژینگەییە جیهانییانەدا دەزگا خزمەتگوزارییەكانیش ئامادەكاری و پلانی تەواویان بۆ دابڕێژدرێت.\n* وەك دەزانین بەرگریی شارستانی ئەركێكی مرۆیی و نەتەوەیی و نیشتمانیی گەورە لە ڕزگاركردنی هاووڵاتیان بەڕێوە دەبات، چ لە خنكان و چ لە سووتان و چەندین بارودۆخی دیكە، ئایا ئەو كەموكووڕییانەی كە زۆر پێویستن چین و چیتان بۆ ئەو مەبەستە كردووە؟\n- لەسەر ئاستی پارێزگای هەولێر سێ تیمی گەورەی غەواسمان لە قەزاكانی خەبات و شەقڵاوە و كۆیە هەیە، بەڵام بۆ چەندین شوێنی دیكە لە سنووری پارێزگای هەولێر پێویستمان بە زیاتركردن و گەورەكردنی ئەو تیمانە هەیە، بەتایبەت بۆ وەرزی هاوینان كە خەڵكێكی زیاتر لەكاتی مەلەوانی و لە ئاوەكاندا تووشی نوقمبوون و خنكان دەبن، چونكە لەو حاڵاتانەدا كێشەی نەبوونی ئامێری پێشكەوتوو و تەواومان هەیە، تاوەكو ژیانی هاووڵاتیانمان زیاتر پارێزراو بێت. بێگومان بەهۆی گەشەكردن و بەرەوپێشەوەچوونی شارەوە، پێویستمان بە پێداویستی و ئامێری باشتر و زیاتر و هاوچەرخ هەیە، چ ئاوی چ ئاسمانی چ زەمینی، هەر بۆ نمونە: ئێمە فڕۆكەخانەمان لە شاری هەولێر هەیە، بۆی هەیە ڕووداوی ئاگركەوتنەوە، یان ئاگرگرتنی فڕۆكە ڕووبدات، لەو كاتەدا بەرگریی شارستانی پێویستی بە ئامێر و پێداویستیی تایبەت بەو جۆرە ڕووداوە هەیە، هەر بۆیە پێویستە ئەو پێداویستییانە دابین بكرێت، پێش ئەوەی ڕووداوەكان ڕوو بدات، هاوكات پێویستە ئیمكانیات و بودجەمان زیاتر بۆ تەرخان بكرێت، چونكە تا دەزگا خزمەتگوزارییەكان و، بەتایبەتیش بەرگریی شارسانی بەهێزتر بێت، ئەوە زیاتر سەر و ماڵی هاووڵاتیان پارێزراو دەبێت.\n* ئایا خولی فێركردن و ڕاهاتن بۆ كارمەندانتان چۆنە و بەشداریی خولی نێودەوڵەتیتان هەیە، یان هەماهەنگیتان لەو بارەوە لەگەڵ وڵاتان لە چ ئاستێكدایە؟\n- پێش ئەوەی پەتای كۆڕۆنا بڵاو ببێتەوە، خولی مەشق و ڕاهێنانمان بەردەوام و زۆر باش بوو، چ لە ناوخۆ و چ لە دەرەوەی هەرێم، وڵاتانی پێشكەوتوو و ڕێكخراو و ئاژانسە نێودەوڵەتییەكان بەردەوام خولی ڕاهێنان و مەشقیان بۆ كارمەندانی بەرگریی شارستانی دەكردەوە، بەمەش بەهۆی دەستكەوتنی زانیاریی زیاتر و هاوچەرخ و لێڕاهاتنی كارمەندانمان لە جۆر و شێوازی ڕووبەڕووبوونەوەی ڕووداوەكان و پاراستنی سەرو ماڵی خەڵك، سوودێكی زۆرمان دەبینی، هەر بۆ نموونە: هاوكاری و هەماهەنگیی بەردەواممان لەگەڵ ڕێكخراوی(THW)ی ئەڵمانی هەبوو، كە خولی ڕاهێنان و مەشقیان بۆ كارمەندانمان دەكردەوە، هاوكات وەك كارمەندانی بەرگریی شارستانی بۆ بەشداریكردنی خول، سەردانی وڵاتانی پێشكەوتوومان كردووە، هەر خۆم لەساڵی 2018 بەشداریی خولێكی سێ مانگیم كرد لە وڵاتی یابان، ئەفسەر و كارمەندانمان لە وڵاتی بیلاڕووسیا و چەندین وڵاتی دیكە بەشداریی خولی ڕاهێنان و مەشقیان كردووە، ئەگەرچی لەگەڵ هاتنی پەتای كۆڕۆنا هەموو شتێك وەستاوە، بەڵام پێویستە حكومەتی هەرێم هەوڵ بدات، كارمەندانی بەرگریی شارستانی لەسەر ئاستی جیهان ڕاهێنان و مەشقیان پێ بكرێت، تا بۆ بەرەنگاربوونەوەی ڕووداوە سرووشتییەكان توانا و ئیرادە و هەستكردن بە بەرپرسیاریەتییان زیاتر بێت، پێویستە ئاست و توانای دەزگا خزمەتگوزارییەكان بەرز بكرێتەوە، ئەمەش بە بەشداریكردنی كارمەندان لە خولی جۆراجۆر دەبێت، لەو وڵاتانەی كە پێشینەی باشیان لە ڕووبەڕووبونەوەی ڕووداوە سرووشتییەكاندا هەیە، تا بزانین ئەوان بە چ ئەزموون و ئاقارێكدا ڕۆیشتوون، بۆ نموونە وڵاتێكی وەك یابان كە من بەشداریی خولێكم تێدا كردووە، وڵاتێكە زۆرترین ڕووداوی سرووشتیی وەك لافاو و بوومەلەرزە لەوێ و وڵاتانی ڕۆژهەڵاتی ئاسیا ڕوودەدات، بۆیە بەشداریكردن لە خولەكانی فێركردن و مەشق لەو وڵاتانە كە شارەزایی و ئەزموونیان زۆرە، بۆ كارمەندان و ئەفسەرانی بەرگریی شارستانی هەرێمی كوردستان زۆر پێویستە.\n* ئەگەر وەك داتاو زانیاری هەندێك لەو كار و چالاكییانەتان لە ساڵی ڕابردوو تا ئێستا بخەیتە ڕوو، چیمان پێ ڕادەگەیەنیت، بەتایبەتی لە وەرزی گەرما و دروێنە و ڕزگاركردنی خەڵك و گەشتیاران لە ڕووبار و سەرچاوە ئاوییەكانی دیكەدا؟\n- ئێمە ساڵانە لە مانگی دوودا پلانی ساڵانەی خۆمان دەنێرین بۆ پارێزگای هەولێر، كە بە شێوەیەكی گشتگیر بەرنامەرێژیی یەك ساڵی تێدایە و، ساڵانە لە 15ی مانگی پێنج تیمەكانمان دەردەچن بۆ هەموو قەزا و ناحیەكانی دەوروبەری پارێزگای هەولێر، بۆ پارستنی گەنم و جۆی هاووڵاتیان لە سووتان، و ئەو تیمانە لەو شوێنانە جێگیر دەكرێن و دەمێننەوە تا ڕێككەوتی1ی مانگی 7، هەروەها هەموو ساڵێك لە مانگی 9 بە هەماهەنگی لەگەڵ بەڕێوەبەرایەتیی ئاو و ئاوەڕۆ دەست بە پاككردنەوەی مەنهۆل و ئاوەڕۆكان دەكەین، بۆ ڕێگرتن لە هەر ڕووداوێكی نەخوازراو، بە بەرنامەڕێژی دەستمان بە كار و پاككردنەوەی ئاوەڕۆیەكان كردووە، بەتایبەت لەو شوێن و گەڕەكانەی كە ئاوی لێ كۆدە بووەوە، بۆ نموونە وەك گەڕەكەكانی گڵكەند و تەیراوە و سێتاقان، هەر ئەمەش وای كرد كە بەو بارانە زۆر و بەلێزمەیەی لافاوەكانی ڕابردوو هیچ كێشە و گرفت لەو شوێنانە بەدی نەكرا. سەرەڕای ئەوەی لە ناو شاری هەولێر هەشت بنكەی بەرگریی شارستانیمان هەیە، بەڵام پێویستمان بە شەش بنكەی دیكەش هەیە كە لە ناو شاری هەولێر بكرێتەوە، لەوانە لە گەڕەكی هەولێری نوێ كە یەكێكە لە گەڕەكە گەورەكان و تا ئێستا بنكەی بەرگریی شارستانیی نییە، بە هەمانشێوە گەڕەكی بەختیاری و نووسەران و ژیان و ناحیەی دارەتوو پێویستیان بە بنكەی بەرگریی شارستانی هەیە، هاوكات لە چەندین ناحیە و شوێنی دیكە پێویستە بنكەی بەرگریی شارستانی دابنرێت، بۆ نموونە ناحیەی دارەتوو تەنیا تیمێكمان لەوێ هەیە، ئەگەرچی پێویستی بە بنكەیەكی شایستە هەیە. هاوكات لە ناحیەی ڕزگاری بنكەمان نییە و كردنەوەی بنكەش پێویستی بە دامەزراندنی كارمەند و دابینكردنی باڵەخانە و هەموو ئامێر و پێداویستییەكی بەرگریی شارستانی هەیە، كە ئەمەش كارێكی زۆر قورسە لەسەر حكومەت، بەڵام لێرەدا داواكارین لە لایەنی پەیوەندیدار، لەو شوێنانەی كە زۆر پێویستە، بنكەیان بۆ بكرێتەوە.\n* خەڵك تا چەند بە ڕێنمایی و داواكارییەكانی ئێوە كە بۆ بەرژەوەندی و سەڵامەتیی ئەوانە، پابەندن؟\n- ئەوە گەورەترین كێشەی ئێمەیە كە ڕووبەڕوومان دەبێتەوە، بەتایبەت لە ساڵانی ڕابردوو لەم بارەوە كێشەمان زۆر بوو و هاووڵاتیان كە ژمارەی تەلفۆنەكەمان (115)یە زانیارییان لە سەری نەبوو، بەڵام ئێستا هاووڵاتیان زۆر باشترن و پابەندن بەو ڕێنماییانەی بەرگریی شارستانی كە بۆیان دانراوە و، خاوەن پڕۆژە و باڵەخانەكان و شوێنە بازرگانییەكانیش گەیشتوونەتە ئەو باوەڕەی كە ئەوەی بەرگریی شارستانی پابەندیان دەكات، ئەوە بۆ بەرژەوەندی و پاراستن و سەلامەتیی خۆیانە، چونكە ئەوەندە ڕووداو و كارەساتی گەورە و ناخۆش ڕووی دا، هەندێك جار بە چەند چركەیەك شوێن و باڵەخانەیەك سووتان و بوون بە خۆڵەمێش، هەر بۆ نموونە: هەولێر مۆڵ و بازاڕی لەنگە و چەند شوێنی دیكە، هەر ئەو ڕووداو و كارەساتانە وای كردووە كە هاووڵاتیان بە پێویستی بزانن كە پابەندی مەرج و ڕێنماییەكانی بەرگریی شارسانی بن. لەلایەكی دیكەوە زۆر بە دەگمەن لە ماڵەكاندا ئامێری ئاگركوژێنەوە هەیە، چەندین ئۆتۆمبێل دەسووتێن، كەچی خەڵك ئامێری ئاگركوژێنەوەیان پێ نییە.\n* لە كاتی ڕزگاركردنی هاووڵاتیاندا تا چەند هەماهەنگیی لایەنەكانتان بەدی كرد و، ڕۆلی جەنابی سەرۆكی حكومەت لە بەدەنگەوەهاتنی لێقەوماوان چۆن دەبینیت؟ هاوكات بڕیار بوو لە ڕێگەی ئەو لێژنەیەی بۆ دەرخستنی هۆكارەكانی لافاوەكە دروست بوو، هەموو كێشە و گرفت و ڕاستییەكان بدۆزرێتەوە و كەسانی سەرپێچیكار دیاری بكرێن، ئایا ئەوە ڕاستییانە هەر هەمووی دركەوتن، یان هێشتا بەدواداچوونیان بۆ دەكرێت؟\n- هەماهەنگیی نێوان دامودەزگاكانی حكومەت زۆر بەهێز و پتەو بوو، كە ئەمەش وای كرد لەو لافاوە گەورەیەدا زەرەر و زیانەكان زۆر كەم بكرێتەوە، ئێمە وەك بەرگریی شارستانی دەستخۆشی لە هەموو دەزگاكانی حكومەت دەكەین، بەتایبەت شارەوانی و كەرتی تەندروستی و پارێزگای هەولێر و خودی پارێزگار و ناوەندی هاوبەشی قەیرانەكان و دەزگای خێرخوازیی بارزانی، كە لە یەكەم ساتەوە تا كۆتایی هەوڵ و كاری بەردەوامیان بۆ ڕزگاركردن و كەمبوونەوەی لافاوەكە هەبووە و بە هانای لێقەوماوانەوە هاتن، هەر لە ڕزگاركردنیان تا دابینكردنی ژەمە خواردن و پێداویستیی دیكە. هاوكات ژمارەیەكی زۆر خەڵكی خۆبەخش بەوپەڕی گیانی نیشتمانییەوە هەوڵ و ماندووبوونی زۆریان بەخشی و، ئێمە بۆ ماوەی 20 ڕۆژ دوای لافاوەكە بەدوای ئەو دوو تەرمەدا دەگەڕاین كە ون ببوون، هاوكات لە یەكەم ساتەوە ڕێزدار سەرۆكی حكومەت لەسەر هێڵ بوو لەگەڵ پارێزگار و هەموو دامودەزگا و فەرمانگەكانی حكومەت، بۆ ئەوەی هەرچی پێویستە بكرێت و هاوكاریی لێقەوماوانی لافاوەكە بە باشترین شێوە بكرێت، هاتنی جەنابی سەرۆكی حكومەت هەر بۆ بەیانییەكەی بۆ دیوانی پارێزگای هەولێر، ئەوە دەگەیەنێت كە چەند خەمخۆری لێقەوماوانی لافاوەكە بوو.\nبەرگریی شارستانیی هەولێر\nوتەبێژی بەڕێوەبەرایەتیی بەرگریی شارستانیی هەولێر


گۆڕانکاری تەنها بە قسە ناکرێت،کاری جدی دەوێت.\nپڕۆژەی شاری سلێمانی ٢٠٢٠ جێبەجێ دەكرێت، زانیاری لەسەر پرۆژەكە بزانە لە هەرێمی كوردستان شەو و رۆژ یەكسان دەبێت دەستەی بەهەرێمكردنی پارێزگای سلێمانی ڕوونكردنەوەیەكی بڵاوكردەوە وێنە... بەهۆی شۆرتی كارەباوە لەهەولێر ماركێتێك و مالێك سوتان پەرلەمانی کوردستان لێكۆڵینه‌وه لە هۆکاری سووتانی سنەوبەرەکانی سلێمانی ده‌كات\nئاوات جه‌زا 14/07/2020 - 15:32 وتار\nچەمک و خواستی گۆڕانکاری هەمیشە یەک مانا هەڵدەگرێت کە تەندروست بێت ئەویش لە خراپەوە بەرەو باش. به‌درێژایی مێژوو سروشت و مرۆڤ له گۆڕاندا بووە، زۆر جار بێ ئه‌وه‌ی هه‌ست پێبکرێت، زۆر جاریش به بەرنامە و پلانی پێشوه‌خته ئه‌و گۆڕانکاریه ئه‌نجام دراوە.\nئەگەر وەک کوردی باشوور تەماشای بارودۆخی ئێستای میللەتەکەمان بکەین، هەموومان کۆکین لەسەر ئەوەی گۆڕانکاری ئەرکێکی هەنووکەیی و پێویستە، چونکە بەدرێژایی حکومڕانی کوردی لەساڵی ۱۹۹۲ تا ئێستا پارتی و یەکێتی پینەو پەڕۆی هەموو ئەو کێشەو ئاریشانەیان کردووە کە بەرۆکیان گرتووین.\nبەئێستاشەوە ئه‌وه‌ی قسه‌ی له‌سه‌ر دەکرێت لەبری ئەوەی بارودۆخەکە باش بکەن، خراپتری دەکەن، تا لە ئەنجامدا ئەم خراپ بوونە کە پێچەوانەی چەمکی گۆڕانکاری تەندروستە بە لاڕێدا ده‌برێت و سەرەنجام ده‌بێته نه‌ریت و به‌شێک له‌و کۆمه‌ڵگایه و ده‌ربازبوون لێی ئاسته‌م ده‌بێت.\nخواستی خەڵک لەسەر چەمکی گۆڕانکاری، واته گۆڕان شێوازی ده‌سه‌ڵات و سیسته‌می بەڕێوەردن . ئەگەر چی میللەت بەجارێک داوای باشکردنی ئەم بارودۆخە دەکات کە لەسایەی یەکێتی و پارتی تووشی بووە، به‌ڵام هه‌نگاوه‌کانی ئەو دوو حزبە بۆ گۆڕانکاری و چاکسازی به‌پێچه‌وانه‌ی خواستی خەڵکە.\nلەوڵاتانی دونیادا بەتایبەت ئەوروپا، ڕۆژ لەدوای ڕۆژ سیستم و حکومڕانی و خزمەتگوزاری بەرەو پێشکەوتن و گۆڕانکاری دەڕوات، هەموو ئەمانەش لەپێناو خزمەتکردنی خەڵکدایە، بەپێچەوانەوە لە کوردستان هەتا ساڵەکان زیاتر بژمێرین ، بەڵام بەرەو دواوە دەگەڕێینەوەو لەبری ئەوەی حکومەت خەڵک بژێنێت، حزبەکان وایان لەخەڵکی کردووە کە حکومەت بژێنن.\nلەئێستادا، لەسەروبەندی گۆڕانکاری لە ناوچەکەدا، بەتایبەت لەعێراقدا، پێویستە کورد بەیەک دەنگ و بەیەک دەست داوای گۆڕانکاری ڕیشەی بکات لەم سیستمەی ئێستا کە حکومڕانی پێ دەکرێت، دەبێت خەڵک لە خەوی غەفڵەت ڕابچڵەکێت، چیتر میللەت پینەو پەڕۆی یەکێتی و پارتی قبوڵ نەبێت، چونکە زۆر جار لێرەو لەوێ دەبیستین، (ئەم میللەتە هێندە بێدەنگە هەر یەکێتی و پارتی قابیلە)، دەبێت فشار دروست بکرێت کە حکومەت دان بەشکستی خۆیدا بێنێت، ئەو چاکسازییەی دەستی پێکردوە، گیرفان بڕینی موچەخۆرانی شایستەی تێدا نەبێت، دەبێت هەموو حزبەکان بە هەماهەنگی، بەرژەوەندی میللەت لەبەر چاو بگرن، دەبێت بۆ کارێک ئەنجامیاندا، ڕاوڕاوێژ یان ڕاپرسی بە هاوڵاتیان بکرێت تا هاوڵاتیان بڕیار لەسەر ئەنجامەکان بدەن نەک بەتەنها دووحزبی دەسەڵات لەبەرژەوەندی خۆیان بڕیار دەربکەن و دوایش بە چاکسازی پێمانی بفرۆشنەوە، دەبێت شکۆ بۆ نوێنەری حەقیقی میللەت بگەڕێتەوە کە پەرلەمانە، گوێ لە خواست و پرسیارو بەدواداچوونی پەرلەمانتارەکان بگیرێت.\nئەگەر واز لەقسە نەهێنێن و هەوڵ و کاری جدی بۆ گۆڕانکاری نەکەین، بێگومان داهاتوومان لە ڕابردوومان باشتر نابێت بگرە زۆر خراپتریش دەبێت.


له عێراقه‌وه هه‌وڵی دابه‌زاندنی ئاستی ئاڵۆزییه‌کانی نێوان ئێران و ئه‌مریکا ده‌درێت | Rwmal | ڕووماڵ\nده‌ستپێك هه‌واڵی جیهانی له عێراقه‌وه هه‌وڵی دابه‌زاندنی ئاستی ئاڵۆزییه‌کانی نێوان ئێران و ئه‌مریکا ده‌درێت\nله عێراقه‌وه هه‌وڵی دابه‌زاندنی ئاستی ئاڵۆزییه‌کانی نێوان ئێران و ئه‌مریکا ده‌درێت\nوته‌بێژی وه‌زاره‌تی ده‌ره‌وه‌ی عێراق ئاشکرای کردووه که به‌غدا به ئامانجی دابه‌زاندنی ئاستی ئاڵۆزییه‌کانی نێوان تاران و واشنتن هاوکارییه‌کانی له گه‌ڵ ژماره‌یه‌ک له وڵاتانی عه‌ره‌بی و ئه‌ورووپی ده‌ستپێکردووه.\nئه‌حمه‌د سه‌حاف له وتووێژی له گه‌ڵ که‌ناڵی ڕووسیا الیوم ڕایگه‌یاندووه که ژماره‌یه‌ک له وڵاتانی عه‌ره‌بی و ئه‌ورووپی له گه‌ڵ عێراق هاوڕان که نابێت ڕێگا به په‌ره‌سه‌ندنی ئاڵۆزییه‌کانی ناوچه‌که به تایبه‌ت له نێوان ئێران و ئه‌مریکا بدرێت.\nبه وته‌ی ناوبراو، عێراق ڕۆڵی بێ لایه‌نی خۆی ده‌پارێزێت و جه‌خت له سه‌ر وتووێژ و دانوستان بۆ چاره‌سه‌رکردنی کێشه‌کانی نێوان ئێران و ئه‌مریکا ده‌کاته‌وه.\nبه‌م دواییانه‌ش فدریکا موگرینی به‌رپرسی سیاسه‌تی ده‌ره‌وه‌ی یه‌کێتی ئه‌ورووپا که سه‌ردانی به‌غدای کردبوو، ڕایگه‌یاند که یه‌کێتی ئه‌ورووپا پێشوازی له پێشنیارێکی به‌غدا بۆ به‌ڕێوه‌چوونی کۆنفرانسێکی ناوچه‌یی به ئامانجی دابه‌زاندنی ئاستی ئاڵۆزییه‌کانی نێوان تاران و واشنتن ده‌کات./.


ئۆپۆ مۆبایلی 2018 Oppo A71ـی بە پڕۆسێسەری Snapdragon 450 ڕاگەیاند – کەی ئای تی ئێن\nکۆمپانیای Oppo زۆر بە هێمنی مانگی ۹ی پار ساڵ مۆبایلی Oppo A71ی ڕاگەیاندبوو، ئەم ساڵیش نەوەیەکی نوێی لەم مۆبایلە لە پاکستان بە فەرمی ڕاگەیاند ئەویش مۆایلی Oppo A71 2018. بەم زووانە دەگاتە هیند و هەندێک ووڵاتی تر.\nمۆبایلی Oppo A71 2018 زۆر لە مۆبایلەکەی پێشووتر دەچێت کە ساڵی پار دەرچووبوو، چونکە هەمان ڕوونمای HD بە قەبارەی 5.2 ئینچی هەیە، بیرگەی ناوەکیی بە قەبارەی ۱٦ گێگابایت و دەتوانیت زیادی بکەیت بە هۆی بیرگەی دەرەکیی MicroSD، کامێرای پێشەوەی ٥ مێگاپێکسڵە و پشتەوەی ۱۳ مێگاپێکسڵە، لەگەڵ توانای پاتری ۳۰۰۰ میللی ئەمپێر.کاتژمێر. پشتگیری پەیوەندیە بێ تەلەکان دەکات وەکو وای فای و بلوتوز و جی پی ئێس و تۆڕی 4G. تەنکیەکەی بە پێوانی ۷.٦ میللی مەترە و کێشی ۱۳۷ گرامە، سیستەمی ئەندرۆید نووگەتی لەسەر جێگیرە.\nدەربارەی ئەو تایبەتمەندیانەی گۆڕانکاری تێدا کراوە لە مۆبایلی Oppo A71 2018ی نوێ ئەوا پڕۆسێسەری MediaTek MT6750 بووەتە Snapdragon 450، بیرگەی کاتیی (ڕام) کەمکراوەتەوە لە ۳ گێگابایتەوە بۆ ۲ گێگابایت. ڕووکاری سیستەمەکەش لە ColorOS 3.1 کراوەتە ColorOS 3.2. مۆبایلی Oppo A71 2018 بەردەست دەبێت بەڕەنگەکانی ڕەش و زێڕی بەنرخی ۱۷۹ دۆلار.\nتاگەکان ئامێری نوێ ئۆپۆ هەواڵ


شاندێكی رێكخراوی فریاكەوتنی ئیسلامی سەردانی دەزگای خێرخوازیی بارزانی دەكەن\nشاندێكی رێكخراوی فریاكەوتنی ئیسلامی سەردانی دەزگای خێرخوازیی بارزانی دەكەن\nدوو شەممە, 08 کانونی دووەم 2018 12:22\nژمارەى بینین: 1268\nشاندێكی باڵای رێكخراوی فریاكەوتنی ئیسلامی بە سەرۆكایەتی دكتۆر هانی ئەلبەنا سەرۆكی رێكخراوی فریاكەوتنی ئیسلامی سەردانی دەزگای خێرخوازیی بارزانی كرد و لە لایەن سەرۆكی دەزگا بەرێز موسا ئەحمەد پێشوازی لێكرا و باس لە نوێترین كارە خێرخوازیەكان كرا لە ناوچەكە.\nرۆژی یەكشەممە رێكەوتی 7ی كانونی دووەم/ یەنایەر 2018 شاندێكی باڵای رێكخراوی فریاكەوتنی ئیسلامی بە سەرۆكایەتی دكتۆر هانیئەلبەنا سەرۆكی رێكخراوی فریاكەوتنی ئیسلامی سەردانی نوسینگەی دەزگای خێرخوازیی بارزانی كرد لەگەڵ دكتۆر ناسر حامد بەرێوەبەری جێبەجێكاری رێكخراوەكە ودكتۆر یوسف كاسۆجی بەرێوەبەری هەرێمی رێكخراوەكە و چەندین بەرپرسی ئیداری، لەلایەن بەڕێز موسا ئەحمەد سەرۆكی دەزگای خێرخوازیی بارزانی و دەستەی كارگێریەوە پێشوازیەكی گەرمیان لێكرا. هەردوولا بارودۆخی كاری خێرخوازی وگرینگترین بەرەوپێشچوونی ناوچەكە لەم بوارەدا خستە بەر باس و لێكۆلینەوە، و لەلایەن خۆشیەوە بەرێز دكتۆر هانی ئەلبەنا سوپاسی سەرۆكی دەزگای كرد و گوتی: ئێمە دەزگای خێرخوازیی بارزانی بە ماڵی خۆمان دەزانین. ئێمە خۆمان بە خزمەتكاری مرۆڤایەتی دادەنێین و نابێت پیاوێكی گەورە هەبێت ئەگەر خزمەتی مرۆڤایەتی نەكات". لە لایەن خۆشیەوە بەرێز سەرۆكی دەزگای خێرخوازیی بارزانی دوپاتی كردەوە لەسەر هەماهەنگی نێوان هەردولا بۆ ئەوەی بەردەوام بن لە خزمەتی مرۆڤایەتی نەك تەنها لەسەر ئاستی ناوخۆیی بەڵكو لەسەر ئاستی جیهانیشەوە، و گوتی: "ئێمە لە دەزگای خێرخوازیی بارزانی‌ی وتەی بارزانی نەمرمان كردۆتە بناغەی كارەكانمان كە فەرمویەتی: "شانازیە بۆ مرۆڤ خزمەتكاری میللەتی خۆی بێت" و لەسەر ئەم فەلسەفەیە بەردەوام دەبین وجێبەجێی دەكەین لە كارەكانماندا و جیاوازی ناكەین لە نێوان پێكهاتەکانی میللەتەكەماندا و بەپێی پێویستی خۆیان یارمەتیان دەدەین".\nهەروەها دكتۆر ناسر حامید بەرێوەبەری جێبەجێكاری رێكخراوی فریاكەوتنی ئیسلامی باسی لە پتەوكردنی پەیوەندی نێوان هەردولا كرد و ئاماژەی بە گرنگی لایەنی گەشەپێدانی مرۆیی و بەشداركردنی كارمەندانی دەزگا لە خولە تایبەتەكان و كۆنفرانسە نێودەوڵەتیەكان بۆ خزمەت گەیاندنی زیاتر بە مرۆڤەكان دا. بۆ ئەوەی دەزگا لە قاڵبی ناوخۆیی بگوێزرێتەوە بۆ قالبی نێودەوڵەتی لە رێگەی چاوپێكەوتن بە رێكخراوە نێودەوڵەتیەكان و رێكخراوەكانی دیکەی مرۆیی. لە درێژەی گفتوگۆکەدا موسا ئەحمەد سەرۆکی دەزگای خێرخوازیی بارزانی سوپاسی هەموو لایەکی کرد و ئایندەیەکی گەشی بۆ کاری هاوبەش لە نێوان هەردوولادا پێشبینی کرد و گوتی: "پێخۆشحاڵین و خۆمان بە بەختەوەر دەزانین لە شوێن متمانەی ئێوە بین ئێمەش دڵنیایین كە میللەتی كورد خاوەن پێشینەیەكی خێرخوازی كۆنە بەڵام پێویستمان بەوە دەبێت ئاستی دەزگا بەرز كەینەوە بۆ نێودەوڵەتیی بوون"، و سوپاسی بەرێوەبەری جێبەجێكاری كرد بەرامبەر ئەو كارانەی كە لە ناوچەكە ئەنجامی دەدەن.\nهەروەها بەرێز دكتۆر یوسف كاسۆجی بەرێوەبەری هەرێمی رێكخراوەكە باسی پەیوەندیەكانی وهەماهەنگیەكانی نێوان دەزگا و رێكخراوەكەیانی كرد لەسەر ئاستی جیاواز كە كراوە بەرامبەر بە ئاوارە و پەنابەر و خەڵكی كوردستان، بەتایبەت ئەوان خەریكی پرۆژەیەكی پێشخستنی پیشەیی تاكەكانن تایبەت بە ئاوارە و پەنابەر و خەڵكی هەرێمی كوردستان.


نووچە نێت | ڕاستگۆیی بێ لایەنی| د. عه‌ره‌فات كه‌ره‌م: پارتی و هاوپه‌یمانی سیاده، دوای سه‌در نه‌كه‌وتوون\nJune 2022 15 - 18:56:03\nچنار خۆشناو ـ تایبەت بە نوچەنێت:\nد. عه‌ره‌فات كه‌ره‌م به‌رپرسی دۆسیه‌ی عێراق له باره‌گای بارزانی، له‌م دیمانه‌یه‌ی له‌گه‌ڵ نوچه‌نێت، هه‌ڵوه‌سته له‌سه‌ر پێشهاته سیاسییه‌كانی عێراق ده‌كات و به دووری ده‌زانێت حكومه‌تی داهاتووی عێراق به‌بێ سه‌درییه‌كان، حكومه‌تێكی به‌هێز بێت. له باره‌ی هاوپه‌یمانێتی حیزبه‌كه‌ی و ڕه‌وتی سه‌در و به‌شێك له سووننه‌كان، جه‌خت له‌سه‌ر ئه‌وه ده‌كاته‌وه، كه ویستوویانه له‌و ڕێگه‌یه‌وه عێراق له‌و قه‌یرانانه ڕزگار بكه‌ن کە تێیكه‌وتووه، به‌ڵام چوارچێوه‌ی هاوئاهه‌نگی شیعه، له رێگه‌ی سێیه‌كی په‌كخره‌وه رێگرییان له به‌ره‌و پێشچوونی دۆخه‌كه گرتووه، بۆیه به بڕوای ئه‌و، له به‌رده‌وامی ئه‌و دۆخه‌دا، زیانمه‌ندی یه‌كه‌م، پارتی دیموكراتی كورستانه.\nله باره‌ی هه‌ڵوێستی داهاتووی پارتیشه‌وه ده‌ڵێت: دۆخی عێراق ئاڵۆزه و پێویستی به خوێندنه‌وه‌یه‌كی ورده، له داهاتوودا هه‌ڵوێستی خۆیان ده‌بێت، له باره‌ی پۆستی سه‌رۆككۆماری عێراقیشه‌وه، دوپاتی ده‌كاته‌وه، كه تا ئێستا ئه‌و پۆسته به ئیستیحقاقی خۆیان ده‌زانن، بۆیه وه‌ك ئه‌و ده‌ڵێت: "نابێت به‌رهه‌م ساڵح وا بیر بكاته‌وه، كه سه‌درییه‌كان كشاونه‌ته‌وه به مانای ئه‌وه دێت ئێمه ده‌ستبه‌رداری كاندیدی خۆمان ببین، ئه‌مه بڕیارێكی سیاسییه و ئێمه بڕیارمان داوه، كه پۆستی سه‌رۆككۆمار ده‌بێت بۆ ئێمه بێت".\nنوچه‌نێت: عێراق به پێشهاتی سیاسیی نوێدا تێده‌په‌ڕێت، خوێندنه‌وه‌تان بۆ بارودۆخی عێراق چییه؟\nد. عه‌ره‌فات كه‌ره‌م: بەڕاستی بارودۆخی عێراق زۆر ئاڵۆزە، دوای ئەوەی کە هاوپەیمانی ڕزگاری نیشتیمانی هەوڵییدا حکومەتێک پێک بێنیت، كه حکومەتێکی زۆرینەی نیشتیمانی بێت، بەڵام نەمانتوانی لەبەر ئەوەی سەرۆک کۆمار پێویستی بە (220) دەنگە، بە داخەوە چوارچێوەی هاوئاهه‌نگی بوو بە ئاستەنگێک له‌به‌رده‌م ئه‌و پرۆسه‌یه كه نه‌توانرێت سه‌رۆككۆمار هه‌ڵبژێرین، بێگومان ئەگەر نه‌توانرێت سه‌رۆككۆمار هه‌ڵبژێردرێت، ناتوانرێت كه‌سێك ده‌ستنیشان بكرێت، بۆ ئه‌وه‌ی كابینه‌ی حكومه‌ت پێكبهێنێت و ببێت به سه‌رۆكوه‌زیران، كۆبوونه‌وه‌ی زۆرمان كرد، هه‌وڵماندا بۆ ئه‌وه‌ی بتوانین له‌م قه‌یرانه ڕزگارمان ببێت، به‌ڵام به داخه‌وه گه‌یشته قۆناغێك كه بارودۆخه‌كه ئاڵۆزتر بوو.\nنوچه‌نێت: له بڕیاری ده‌ستله‌كاركێشانه‌وه‌ی په‌رله‌مانتاره‌كانییان، ڕه‌وتی سه‌در تا چه‌ند هاوئاهه‌نگی له‌گه‌ڵ پارتی هه‌بووه؟\nد. عه‌ره‌فات كه‌ره‌م: دەمەوێت وەک زانیارییەک ئەوە بڵێم، خەڵک وا بیر نەکاتەوە، هاوپەیمانی سیادە و پارتی بەدوای سەدر کەوتوون، نەخێر، به‌ڵام له هەموو تویتێک و له هەموو هەڵوێستێکی سەدر هاوئاهه‌نگی هەبوو لە نێوان پارتی و لەگەڵ سیادە كه لە حەلبوسی و خەنجەر پێکدێت، سەدر كه ئەو بڕیارەی دا، هاوئاهه‌نگی لەگەڵ پارتی و سیادە هه‌بوو، ماوه‌یه‌ك به‌ر له ئێستا هەموو په‌رله‌مانتاره‌كانی بانگهێشتی حەنانە کردبوون بۆ نەجەف، تا هه‌موویان كه (75) كورسین، دەست له‌كاركێشانه‌وه‌یه‌كی به كۆمه‌ڵ بنووسن، ئێستایش كه ئه‌و په‌رله‌مانتارانه ده‌ستییان له كاركێشاوه‌ته‌وه، به لایه‌نه‌كانی تر پڕ ده‌كرێنه‌وه، كه پێده‌چێت به‌شی زۆرییان بۆ چوارچێوه‌یه‌ی هاوئاهه‌نگی بێت.\nئەگەر چوارچێوەی هاوئاهه‌نگی بیەوێت حکومەت پێکبهێنێت، ده‌بێت بزانێت كه تەمەنی ئەو حکومەتە (6) مانگ دەبێت.\nنوچه‌نێت: لایەنەکانی تر، چۆن دەتوانن حکوومەت پێکبهێنن؟\nد. عه‌ره‌فات كه‌ره‌م: هیچ لایەنەک ناتوانێت حکومەت پێکبهێنێت، چونکە ئەگەر چوارچێوەی هاوئاهه‌نگی بیەوێت حکومەت پێکبهێنێت، تەمەنی ئەو حکومەتە (6) مانگ دەبێت.\nنوچه‌نێت: له دوای ئەو بڕیارەوه هه‌ڵوێستی سه‌در چۆن دەبێت؟\nد. عه‌ره‌فات كه‌ره‌م: بە بۆچۆنی من، ڕاسته سەدر له پرۆسه‌ی سیاسیی پاشەکشەی کردووە، به‌ڵام به مانای ئەوە نایەت بێدەنگ بێت، بیرم دێت کاتی خۆی کە له ئه‌نجومه‌نی نوێنه‌رانی عێراق، سەرۆکی فراکسیۆن بووم، هێرشیان کردە سەر پەرلەمان، پەڕلەمانیان تێکدا، بۆیە به ڕاستی نابێت چوارچێوەی هاوئاهه‌نگی بیر له‌وه بکاتەوە كه دەتوانێت حکومەت پێکبهێنێت، بەڵام ئێمە وەکو پارتی دیموکراتی کوردستان ڕێز له بڕیاره‌كه‌ی سه‌در ده‌گرین، ئه‌وه‌یش له تویته‌كه‌ی جه‌نابی سه‌رۆكدا به ڕوونی ده‌رده‌كه‌وێت، ئێمه‌یش بڕیاری خۆمان ده‌بێت و خوێندنه‌وه بۆ دۆخه‌كه ده‌كه‌ین.\nنوچه‌نێت: پێتانوایه به‌م نزیكانه حكومه‌ت پێكبێت؟\nد. عه‌ره‌فات كه‌ره‌م: به بۆچوونی من په‌رله‌مان هه‌ڵده‌وه‌شێته‌وه، دووباره هه‌ڵبژاردن ده‌كرێته‌وه، به‌ڵام زه‌حمه‌ته سوننه‌كان و چوارچێوه‌ی هاوئاهه‌نگی ڕازی بن، له‌گه‌ڵ ئه‌وه‌یشدا كه‌س ناتوانێت حكومه‌ت پێكبهێنێت، هه‌ر حكومه‌تێك له عێراق پێكبێت، ته‌مه‌نی شه‌ش مانگ ده‌بێت، چونكه سه‌در قبوڵ ناكات ئه‌و حكومه‌ته سه‌ر بگرێت، ده‌ڵێت: كه بۆ من نه‌بوو با بۆ ئه‌وانیش نه‌بێت.\nبڕیارێكی سیاسییه و ده‌بێت پۆستی سه‌رۆككۆمار بۆ ئێمه بێت\nنوچه‌نێت: به‌ڵام لەو بارودۆخە كێ زیانمەند ده‌بێت؟\nد. عه‌ره‌فات كه‌رەم: له ڕاستییدا له به‌رده‌وامی ئه‌و دۆخه، زیانمه‌ندی یه‌كه‌م ئێمه‌ین وه‌ك پارتی دیموكراتی كوردستان، چونکە سەدر دوو یاسای گرنگی جێبەجێ کرد، حەلبوسی سەرۆک پەرلەمانە، یەکێتی سەرۆک کۆماریان هەیە، کازمیش زۆر شت دەکات بۆ سەدر و بۆ چوارچێوه‌ی هاوئاهه‌نگیش، کەواتە زەرەرمەندی یه‌كه‌م پارتی دیموکراتی کوردستانه و به‌رده‌وامبوونی پرۆسەی سیاسی بەم شێوەیە، لە بەرژەوەندی ئێمەدا نییە.\nنوچه‌نێت: كه‌واته هەڵوێستی پارتی چی دەبێت؟\nد. عه‌ره‌فات كه‌ره‌م: له‌وانه‌یه له داهاتوودا هه‌ڵوێستمان هه‌بێت و بڕیاری خۆمان بده‌ین، به دووری ده‌زانم په‌رله‌مانتارانی ئێمه ده‌ست له كار بكێشنه‌وه، به‌ڵام پێویسته ئێمه و هاوپه‌یمانی سیاده خوێندنه‌وه بۆ دۆخه‌كه بكه‌ین، ئێستا سه‌درییه‌كان له هاوپه‌یمانێتییه‌كه نه‌ماون، دوو هێز ماوین، پێویسته پێكه‌وه گفتوگۆ بكه‌ین و بریارێكی یه‌كگرتوو ده‌ربكه‌ین كه چی بكه‌ین، بۆیه له ڕاستییدا بارودۆخه‌كه زۆر ئاڵۆزه.\nنوچه‌نێت: ئایا ئه‌م دۆخه هیچ مه‌ترسییه‌ك درووست ده‌بێت؟\nد. عه‌ره‌فات كه‌ره‌م: چەند مەترسیەک هەن پێویستە بیزانین، بۆ نموونه، ئەگەر بەیانی چوارچێوەی هاوئاهه‌نگی حکومەتێک پێکبێنێت، دەبێت سەرۆک وەزیرێک هەڵبژێرن كه بتوانێت ڕووبەڕووی سەدرییەکان ببێتەوە، کە ڕووبەڕووبوونەوەیش ڕوویدا، ئه‌گه‌ری هه‌یه شه‌ڕی ناوخۆ درووست ببێت و ئه‌و شه‌ڕه‌یش هه‌رگیز كۆتایی نه‌یه‌ت، چونکە هەموو هێزەکان ناكۆكه‌كان، چەکدارن ئەمەش لەسەر عێراق و هەرێمی کوردستان ده‌بێت به مه‌ترسی، ئه‌مه له لایه‌ك.\nله لایه‌كی تریش ئەگەر پەرلەمان خۆی حه‌ل بكات، ده‌بێت هه‌ڵبژاردنی پێشوه‌خته بكرێت، له هه‌ڵبژاردنی پێشوو، خه‌ڵك زۆر به كه‌می به‌شدار بوو، بۆیه لێره‌دا پرسیارێك دێته پێشه‌وه، ئایا له هه‌ڵبژاردنی پێشوه‌خته‌دا، ئه‌و ژماره‌یه خه‌ڵك به‌شداری ده‌بێت، له كاتێكدا خه‌ڵك بێزار و ماندووه، بۆیه گریمانه ده‌كرێت، كه خه‌ڵك زۆر به‌شداری نه‌كات و ئاستی به‌شداری لاواز بێت، ئه‌مه‌یش شه‌رعییه‌تی هه‌ڵبژاردن له ده‌ست ده‌دات.\nنوچه‌نێت: ده‌نگۆیه‌ك هه‌یه باس له‌وه ده‌كات، كه ئه‌گه‌ری هه‌یه پارتی دیموكراتی كوردستان، كاندیدی خۆی بۆ پۆستی سه‌رۆككۆمار بكشێنێته‌وه، ئایا ئەم دەنگۆیە تا چەند ڕاستە. ئەگەر ڕاستە بۆچی و ئەگەر راستیش نیە پارتی چی کردوە بۆ ئەوەی ئەو پۆستە بۆ خۆی مسۆگەر بکات؟\nد. عه‌ره‌فات كه‌ره‌م: تا ئێستا هەڵوێستی فەرمی ئێمە ئەوەیە، كه كاندیدمان هه‌یه و ده‌ستبه‌رداری كاندیدی خۆیشمان نه‌بووین و نه‌مانكشاندووه‌ته‌وه، نابێت به‌رهه‌م ساڵح وا بیر بكاته‌وه، كه سه‌درییه‌كان كشاونه‌ته‌وه به مانای ئه‌وه دێت ئێمه ده‌ستبه‌رداری كاندیدی خۆمان ببین، ئه‌مه بڕیارێكی سیاسییه و ئێمه بڕیارمان داوه، كه پۆستی سه‌رۆككۆمار ده‌بێت بۆ ئێمه بێت.\nنوچه‌نێت: ئایا چوارچێوه‌ی هاوئاهه‌نگیی ده‌توانێت حكومه‌ت پێكبهێنێت؟\nد. عه‌ره‌فات كه‌ره‌م: ئه‌گه‌ر چوارچێوه‌ی هاوئاهه‌نگی بیه‌وێت حكومه‌ت پێكبهێنێت، ئه‌وه هه‌ڵه‌یه‌كی گه‌وره ده‌كه‌ن، چونكه سه‌درییه‌كان ده‌بنه ئاسته‌نگ بۆی، ڕاسته سه‌درییه‌كان به ئێمه‌یان گوتووه ئه‌وه بڕیاری ئه‌وان ده‌ستله‌كاركێشانه‌وه‌یه و ئێمه‌یش ئازادین له هه‌نگاوه سیاسییه‌كانمان، به‌ڵام ئێمه فه‌لسه‌فه‌ی جه‌نابی سه‌رۆك ده‌زانین چۆنه، كه پابه‌ندبوونه به به‌ڵێن و هاوپه‌یمانێتییه‌كانمان تا دوایین سات.\nوه‌ك گوتم چاوه‌ڕوانی ڕۆژانی داهاتوو ده‌كه‌ین، بزانین چوارچێوه‌ی هاوئاهه‌نگی چی ده‌كه‌ن، له‌و ماوه‌یه‌ی كه فایلی په‌یوه‌ندییه‌كان لای منه، هه‌موو ئه‌وانه‌ی په‌یوه‌ندی ده‌كه‌ن و سه‌ردان ده‌كه‌ن، چاوییان له جه‌نابی سه‌رۆكه، ده‌ڵێن تۆ كلیلی چاره‌سه‌رییه‌كانیت، به‌ڵام جه‌نابی سه‌رۆكی له لایه‌نه سیاسییه عێراقییه‌كان و به تایبه‌ت لایه‌نه‌كانی ناو چوارچێوه‌ی هاوئاهه‌نگی بێئومێد بووه، چونكه له ساڵی (2018)ه‌وه به‌ڵێنی زۆر گه‌وره‌یان دا، به‌ڵێنییاندا پشتگیری كاندیدی ئێمه بۆ سه‌رۆككۆمار بكه‌ن، كه‌چی به داخه‌وه به به‌ڵێنه‌كانییان پابه‌ند نه‌بوون.\nموشكیله‌ی ئێمه له‌گه‌ڵ چوارچێوه‌ی هاوئاهه‌نگی ئه‌وه‌یه، كه به به‌ڵێن و قسه‌ی خۆیانه‌وه پابه‌ند نین، ئێمه له درووستكردنی هاوپه‌یمانی ڕزگاریی نیشتیمانیی، باوه‌ڕمانوابوو عێراق له‌و قه‌یرانه سیاسییانه ڕزگاربكه‌ین كه به ده‌ستییانه‌وه ده‌ناڵێنێت، ناكرێت ده‌وڵه‌ت هه‌بێت و له لایه‌كی تریشه‌وه كۆمه‌ڵێك ده‌وڵه‌تی بچووك له ناویدا بن و هێزه چه‌كداره‌كان به‌ڕێوه‌یان ببه‌ن و بۆردومانمان بكه‌ن، ئه‌مه نیشانه‌ی ئه‌وه‌یه كه هیچ ده‌وڵه‌تێك له عێراقدا بوونی نییه، به‌ڵام به داخه‌وه ئه‌و هاوپه‌یمانێتییه له قۆناغی هه‌ڵبژاردنی سه‌رۆككۆماردا نه‌یتوانی سه‌ربكه‌وێت و نه‌یتوانی سه‌رۆكوه‌زیرانێك هه‌ڵبژێرێت.\nنوچه‌نێت: هاتنی حەلبوسی بۆ هەرێمی کوردستان و کۆبونەوەی لەگەڵ سەرۆک بارزانی بۆ چ مەبەستێک بوو؟\nد. عه‌ره‌فات كه‌ره‌م: حەلبوسی زۆر سەردانی جەنابی سەرۆک دەکات، لەبەر ئەوەی هاوپەیمانین و په‌یوەندیمان زۆر باشە، بەڵام ئامانجی سەرەکی ئەوە بوو کە ئیمە هەڵوێستمان چی بێت، هاتنەکە پێش قبوڵكردنی ده‌ست له‌كاركێشانه‌وه‌ی سەدرییەکان بوو، بۆ ئه‌وه بوو كه ئێمه و هاوپه‌یمانێتی سیاده چی بكه‌ین.\nبه‌رده‌وامی دۆخی سیاسی عێراق به‌و شێوه‌یه‌ی پێشوو، زیانمه‌ندی یه‌كه‌م لێی، پارتی دیموكراتی كوردستانه\nنوچه‌نێت: پێگەی ئێستای کورد لە عێراق چۆن دەبینیت، بە خوێندنەوەی ئێوە داهاتوی کورد لەعیراقدا بە کوێ دەگات؟\nد. عه‌ره‌فات كه‌ره‌م: ئێمەی کورد لە کوردستان چەند یەک بین لە بەغدا بە هێزترین، پرسیارەکە ئەوەیە کێ هۆکارە کە کورد نابێتە یەک، من شتێکت بۆ باس دەکەم، کاتی خۆی کە له خولی سێیه‌می ئه‌نجومه‌نی نوێنه‌ران، سه‌رۆكی فراكسیۆنی پارتی دیموكراتی كوردستان بووم، زۆر هەوڵمان دا هاوپەیمانیەکی کوردستانی دروست بکەین، بەڵام بۆ مێژوو دەیڵێم برا یەکێتییەکان نەهاتن، ئێستاش ئێمە ئامادەین، له‌م دواییانه‌یشدا كه چووینه ناو هاوپه‌یمانی ڕزگاریی نیشتیمانیی، پێمانخۆش بوو برایانی یه‌كێتیش بێت، سه‌ره‌تا هاتن به‌ڵام دوایی په‌شیمان بوونه‌وه، جا بۆیە بە بۆچونی من، پێگەی کورد بەداخەوە زۆر لاوازە بووە، له ڕووی ئیداریشه‌وه چه‌ندین پۆستی كورد هه‌ن كه به‌تاڵن و پڕ نه‌كراونه‌ته‌وه، بۆیه له‌و ڕووه‌یشه‌وه لاوازین، ڕاسته هه‌ڵه له ئێمه‌یش هه‌یه، زۆرجار كه‌مته‌رخه‌مبووین و نه‌مانتوانیوه به خێرایی كه‌سانێك بۆ ئه‌و پۆستانه ده‌سنیشان بكه‌ین و پرییان بكه‌ینه‌وه، ئه‌مه‌یش وایكردووه له داموده‌زگه‌كانی عێراق پێگه‌مان لاواز بێت، ئێمه له‌و هاوپه‌یمانێتییه بڕیارماندابوو، كه له ده‌وڵه‌تدا به‌شدار بین نه‌ك له حكومه‌ت، واته لە هەموو دامودەزگاکانی عێراق. لە وەزیرەوە تا دەگاتە بەردەست به‌شدار بین و پشكی خۆمان وه‌رگرینه‌وه.\nفەریدون عەبدولقادر: نێچیرڤان بارزانى کەسێکى میانڕەوە و دەتوانێ گوێ لەدەنگى جیاواز بگرێ و تێبگات\nپارتى بۆ بافڵ تاڵەبانى: تێکۆشانی یەکێتیی نیشتمانی لە بزووتنەوەی رزگاریخوازی گەلەکەماندا بەرزدەنرخێنین\nپارتى و یەکێتى لە سەرۆکایەتیى هەرێمى کوردستان کۆدەبنەوە